Kaozeal:Thebai - Wikipedia\nTebez n'eo nemet brezhonekadur an anv gallek. Gwelloc'h brezhonekaat an anv gresianek (Tebai, Tebe) pe mirout an anv gresianek (kozh pe an hini a vremañ). Mar deo ret brezhonekaat ur ger estren, hep derc'hel kont eus ar gresianeg, eo kenkoulz brezhonekaat ar ger saoznek (tostoc'h ouzh ar yezh orin) eget an hini gallek. Bianchi-Bihan 18 Gen 2008 da 10:48 (UTC)\nA-du gant B-B: gwelloc'h eo din ar furm Thebai, tostoc'h ouzh an distagadur gresianek. Benoni (Kaozeadenn) 18 Gen 2008 da 11:30 (UTC)\nA-du gant ar stumm "Thebai". Neal (Kaozeal) 18 Gen 2008 da 13:44 (UTC)\nPet ger zo brezhonekadur gerioù galleg e brezhoneg? Gwelloc'h eo deoc'h ober diouzh ho soñj evit ober gant ar stumm degemeret gant Diwan ha geriadur R. Hemon? Daoust ha n'emañ ket skrivet er reolennoù db an anvioù e ranker doujañ d'an implij a vez graet gant ar muiañ niver? Dalc'hen d'ar pezh zo bet degemeret er geriadurioù? Da betra komz eus gresianeg, galleg ha saozneg amañ pa n'eus ket lec'h d'ober...? --Kadwalan 18 Gen 2008 da 14:38 (UTC)\nDaoust ha ma heller ober gant ar stummoù implijet gant Diwan ha Roparz Hemon (na glot ket atav an eil re gant ar re all ivez...) n'eo ket dav hen ober, dreist-holl ma'c'h eo fazius ar stummoù-se (hag a c'hell bezañ, d.s. "Troia" e lec'h "Troja") ha/pe m'eo bet tizhet un emglev diwar o fenn war ar wikipedia evel en degouezh-mañ pe evit doujañ d'ur reolenn bet degemeret ha laket da ofisiel war ar Wikipedia-mañ dre gememglev pe dre votadeg (en degouezh-mañ ivez). Neal (Kaozeal) 18 Gen 2008 da 15:23 (UTC)\nRe wir! Ar gresianeg n'eus netra d'ober amañ. Met faziet e oan uheloc'h: Thebes e saozneg. Bianchi-Bihan 18 Gen 2008 da 15:25 (UTC)\nEilpennañ an traoù a rez amañ Neal. Komz a rez eus "gallout" implijout stummoù R. H ha Diwan! Savet eo bet ar reolennoù ofisiel-se diwar-benn an anvioù gresianeg evit an anvioù n'int ket testeniakaet. Gallout a reer ober gante en degouezh-se. Amañ EZ EO Tebez ar stumm en implij abaoe ur c'heit en deskadurezh ha testeniekaet a-gozh (Sell 'ta klotañ a ra an daou...). Sed aze a gont da gentañ.\nPeseurt si a gavit c'hwi e Tebez? Dont eus ar galleg? Satordallig ha plusk derv! Amprestoù a vez graet en holl yezhoù ha n'emañ ket al lorgnez gant ar gerioù a orin gallek. --Kadwalan 19 Gen 2008 da 09:05 (UTC)\nNe eilpennan netra. Skrivañ fall an hini am boa graet n'eo ket. Ranket em bije bet skrivet: "Gallout a reer implijout X ha/pe Y seul wezh ma n'a ket a-enep d'un diviz bet tizhet war ar raktres-mañ dre genemglev pe dre votadeg". da lâret eo: n'eo ket treiñ kein da Roparzh Hemon, na da dTES na zoken da bPreder, Favereau ha me 'oar me hag implijet e c'hell bezañ an holl mammennoù ha daveennoù-se da vouetañ ar gomz pa glasker dont a-benn da dirouestlañ ur gudenn met ur wezh tizhet un emglev e ranker doujañ outañ daoust ha na glota ket gant Roparz Hemon na gant un daveenn all. Neal (Kaozeal) 19 Gen 2008 da 12:37 (UTC)\nSouezhet on. Diskouez din fraezh e pelec'h ez eus bet votet chom hep ober gant anvioù gresianeg implijet en deskadurezh hag er geriadurioù evit ar penngerioù, mar plij ganit.--Kadwalan 21 Gen 2008 da 09:52 (UTC)\nSetu ar reolenn, (Diviz 2):\n"Doujañ da stumm gresianek orin an anvioù"\nSklaer a-walc'h d'am soñj. Graet e vez en un doare disheñvel avat, gwir eo ken ec'h eo, gant stummoù brudet mat dija dindan ur stumm all, d.s. "Zeus" e lec'h *Zeüs hag "Aten" e lec'h *Athina. N'on ket gwall sur avat ma c'hellfer lakaat war ar memes renk ar stumm "Tebes" war digarez eo hennezh ar stumm implijet gant Diwan hag e levrioù TES abaoe un toulald bloavezhioù diwar intrudu geriadur Roparzh Hemon (hep ma vije bet prederiet pelloc'h ha donoc'h evit dont a-benn da c'hoÙt hag-eñ e oa ar stumm gwellañ...?)\nKentoc'h evit ober gant stummoù bet savet en un doare ad hoc dre lakaat ar stumm gallek da diazez ar stumm brezhoneg evel m'eo bet graet amañ war a seblant e kavan-me gwell ober gant stummoù savet en un doare poellek (da lâret eo dre degas arguzennoù objektivel a bepseurt bet komzet diwar o fenne ter meur a den gouiziek ha barrek war un dachenn resis) ha trezwelus (da lâret eo, sklaer ar pennaennoù bet implijet evit o sevel hg a dalvez da sevel stummoù nevez all en un doare ingal). Lâret a ran ad hoc evit a sell ouzh ar stumm "Tebez" rak n'em eus gwelet e neplec'h pennaennoù o tisplegañ penaos ha perak e oa bet dibabet ober gant ar stumm-mañ'r-stumm e brezhoneg gant Roparzh hemon, TES pe Diwan war an dachenn resi-mañ ha war aw elan n'eus linenn ingal ha poellek ebet rak savet e vez stummoù 'zo diwar ar gallek (evel hemañ), stummoù all diwar an anv-gwan saoznek (evel "[Troja]]", R.H. sic., "diwar "Trojan" daoust ha ma reer "Troy" eus ar gêr e saozneg). Neal (Kaozeal) 21 Gen 2008 da 14:37 (UTC)\nEvit komz eus Hellaz e c'haller kavout dereatoc'h an anvioù hellazek, hellenek, gregach pe gresianek, eget ar re saoznek pe c'hallek pe latin. N'eo nemet un ali personel. Met kredet em eus kompren e oa hini unan bennak all ivez. Bianchi-Bihan 19 Gen 2008 da 10:41 (UTC)\nEvit komz eus Hellaz e c'haller kavout dereatoc'h an anvioù brezhonek testeniekaet pa gaozer brezhoneg. --Kadwalan 19 Gen 2008 da 10:44 (UTC)\nA-du gant B-B. Ouhzpenn ne dlav ket ar boan lakaat un ali personel da dalvezout war an dachenn-mañ dre ma'z eus bet tizhet ur genemglev dre votadeg bet lakaet da ofisiel da c'houde. Gallout a reer difenn sav-poentoù disheñvel diouzh disoc'h ar votadeg-se evel-just ha kinnig adsevel ur votadeg nevez evit klask e gemmañ met betek-hen (mar c'hoarvez) e ranker doujañ d'ar reolenn envel-se o tennañ d'an doare d'ober war ar wikipedia-mañ evit a sell ouzh an anvioù divoutin gresianeg modern ha kozh. N'eo ket bet dirouestlet afer implij dibennoù brezhonek e lec'h an dibennoù gresianek a-orin (s.o. Kaozeal:Protogenoi) met sklaer-kenañ eo ar fed ma ranker ober gant ar stumm gresianek evel stumm diazez atav en ur ober gant un nebeud reolennoùigoù sklaer ivez o tennañ d'an treuzlizherenniñ. Amañ e van a-wel d'an holl an arguzennoù hag ar pennaennoù bet implijet a-benn gallout tizhout ar c'henemglev-se - laouen e vefen o c'hoût penaos e oa bet tizhet un emglev diwar-benn ar stummoù da vezañ implijet gant TES ha/pe gant Diwan. Neal (Kaozeal) 19 Gen 2008 da 12:33 (UTC)\nPezh zo sklaer din-me :\nAr mellad eus ar votadeg a venegez ne ra ket anv eus an diviz a lavarez e vije bet votet chom hep ober gant anvioù gresianeg implijet en deskadurezh hag er geriadurioù evit ar penngerioù\nSavet e oa ar votadeg evit an anvioù estreget ar re a vez implijet stank, da skouer ar re a vez implijet en deskadurezh hag er geriadurioù. Pas evit an holl.\nDegas a ran da soñj dit e seller ouzh implij pennlizherennoù, lizherennoù druz ha kement zo evel ma vefe unan o huchal. Souezhet on ganit. Goulenn a ran ganit sioulaat ma n'eo ket ur fazi eus da berzh.\nAr pezh a gont n'eo ket kement e vefe skiantel an doare da stummañ ar pennger met pehini zo en implij er bed gwirion (gallout a reer resisaat pezh a garer goude er pennad), evel war an tachennoù all.--Kadwalan 24 Gen 2008 da 11:49 (UTC)\nN'eus ket da vezañ souzhet. peurliesañ ec'h implijer pennlizherennoù evit huchal (n'o implijan ket rak ne huchan ket) hag implijet e vez lizherennoù druz evit ma vefe sklaeroc'h un dra bnnak - da skouer evit ma c'hellfer kavout ur c'hrafig resis en ur mellad bennak. Neal (Kaozeal) 24 Gen 2008 da 13:25 (UTC)\nSouezhet-mat a lavaran-me ha merzout a ran eo bet kemmet doare kinnig ar mellad a-us abaoe. Evel ne'm eus respont ebet amañ e tilec'hian pezh hon eus skrivet e lec' all. Lavaret a raen da unan bennak e oan kizidik ouzh implij ar c'heriaoueg hag an anvioù diazezet mat e brezhoneg dija. Amañ e vije difennet ober gant Tebez. Tebez eo ar stumm implijet e brezhoneg e Diwan hag a gaver e geriadur R . Hemon.\nSkrivañ a raen e vefe arabat, hervez Neal, ober gant stummoù digemeret er geriadurioù abalamour ma vije bet votet doujañ ouzh stummoù orin an anvioù e gresianeg pa saver pennadoù. lavaret a raen e ankouae e oa votet ar reolennoù-se evit an anvioù na oant ket anavezet e brezhoneg. Respontet en doa Neal :--Kadwalan 24 Gen 2008 da 10:26 (UTC)\nN'ankouezan tra ebet. N'on ket kenderec'het ec'h eo ar memes tra avat ar fed ma vez implijet ur stumm resis gant Diwan abaoe un nebeud bloavezhioù (hep ma ouzfer na perak na penaos e oa bet savet pe dibabet) hag ar fed ma vez kavet e geriadur R.H. - sur-mat e gwirionez an hevelep mammenn, da lâret eo e vez implijet ar stumm-se peogwir eo hennezh an hini bet implijet gant R.H. (perak? penaos?) en e c'heriadur. Neal (Kaozeal) 24 Gen 2008 da 13:25 (UTC)\nHa ret eo lavaret e vez krouet pe choazet ur bern gerioù en un doare n'eo ket skiantel tamm a-grenn. Kavout a ra din ez a mat a-walc'h ar yezhoù en-dro e-giz-se peurliesañ.\nN'eus ken sellet ouzh Geriadur istorel ar brezhoneg hag ar c'heriaoueg tennet diwarnañ evit gwelet ne veze lakaet e-barzh ken gerioù lennet gant R. Hemon un tu bennak (ha pa vefe e kazetennoù an emzav hepken). Met n'eo ket istoriografiezh nag etimologiezh ar ger a gont met e implij gant an dud a brezeg brezhoneg, en deskadurezh peurgetket. Sklaer eo n'eo ket Thebaï.\nEn tu all da se e vefe mat dit Neal disklêriañ da soñj diwar-benn an dachenn ma talvez ar reolenn diwar an anvioù gresianeg. --Kadwalan 28 Gen 2008 da 11:44 (UTC)\nA-du a-walc'h emaon gant Kadwalan. Re dechet e vez tud zo, war ar Wikipedia-mañ, da glask adober al labour zo bet graet dija ha klask «gwellaat» ar brezhoneg. Plijet pe get, Tebez an hini a gaver e geriadurioù Roparz Hemon hag el levrioù skol. Degemeromp ar brezhoneg evel m'emañ, kentoc'h eget klask «gwellaat» anezhañ dibaouez.--Llydawr 30 Gen 2008 da 22:05 (UTC)\nAli emaon ganit penn-da-benn--Kadwalan 2 C'hwe 2008 da 10:02 (UTC)\n2 Helenn ha lennus\nIstorig[kemmañ ar vammenn]\nN'on ket un arbennigour, met setu penaos em eus komprenet an traoù: Thebai e gregach. Komprenet an dibenn "ai" evel ul liester, pezh 'c'h eo, ha setu perak e skrivont fr:Thèbes, fr:Delphes, fr:Athènes e galleg: merk ul liester gallek, ha ne vez ket distaget, gant un "s" ha ne zistager ket zoken, peogwir ne larer ket "Athènes (z) est une ville". Hervez ar poell a vije\npe Aten, Teb, Delf\npe Atenez, Tebez, Delfez, hervez ar galleg\npe Athenai, Thebai, Delfoi, hervez ar gregach\npe Athena, Theba, Delfoi, hervez ar gresianeg a vremañ\nEvel a weler , diaes kavout poell en dibaboù graet atav. N'eo ket difennet komz eus traoù evel-se en un holloueziadur, pa ne vez ket graet er geriadurioù nag el levrioù istor. Bianchi-Bihan 19 Gen 2008 da 14:04 (UTC)\nHelenn ha lennus[kemmañ ar vammenn]\nMat e vije soñjal el lennerien pa vez graet respontoù, hag ober, mar plij, hervez erbedadennoù wikipedia:pajenn gaozeal.\nRespontoù: Kuzuilhet eo chom hep respont e diabarzh testenn unan bennak all ha respont penn-da-benn e fin e destenn. A-wechoù avat, pa vez re hir pe re a boentoù disheñvel e diabarzh testenn unan all, e c'heller asantiñ e vefe respontet e diabarzh testenn unan bennak all. Diwallit avat er pajenn-aozañ: ret eo e chomfe sklaer piv n'eus skrivet petra.\nHa ma ne rit forzh, aotrounez merourien, gant ar reolennoù a zisplij deoc'h, klaskit derc'hel da urzh holloueziadurel an amzer. **Krogit gant ur gaozeadenn nevez e traoñv ar bajenn: .... Ar gaozeadenn diwezhañ a rank bezañ an hini e traoñv ar bajenn.\nA-hend-all n'eo nemet ur gaozeadenn brevez da lakaat e lec'h all. Bianchi-Bihan 21 Gen 2008 da 15:01 (UTC)\nFurnezh[kemmañ ar vammenn]\nLennet mat em eus evezhiadenn Llydawr, rak boas on da gavout furnezh e-barzh en e gomzoù. Koulskoude e kav din ez a re vuan ganti (ne laran ket re bell) pa skriv:\nRe dechet e vez tud zo, war ar Wikipedia-mañ, da glask adober al labour zo bet graet dija ha klask «gwellaat» ar brezhoneg.\nGwir eo betek ur poent.\nD'am soñj eo fall adober al labour, ha kemm war dizh, evel ma ra lod, adalek ma ne vezont ket a-du gant dibab unan all, ha ma taoulammont da lakaat o dibab personel da drec'hiñ.\nKaozeal ha barn ar gerioù zo un dra reizh ha naturel en un holloueziadur. Klask gwellaat ar brezhoneg ivez. Gant ma vo graet goustad, gant furnezh, ha ma ne vo ket graet enep ar re all met evit gwellaat da vat.\nDegemeromp ar brezhoneg evel m'emañ, kentoc'h eget klask «gwellaat» anezhañ dibaouez.\nGwir eo ne ra forzh evit anvioù divoutin, evel Tebai/Thebai/Tebez.\nRet e vije gouzout penaos emañ AR brezhoneg, ha petra eo AR brezhoneg. Ha neuze eo e vagan un tamm disfiz ouzh ar re o deus "ur serten ide eus AR yezh", hag a fell dezho lakaat ar re all da blegañ d'o stultennoù kousto pe gousto. Rak ne gredan ket e vije ar memes re gant an holl.\nMa vije bet degemeret AR brezhoneg evel m'emañ e vijemp gant jeoloji ha machinalave. Tud zo o deus e lakaaet da gemm , benniget ra vo o anvioù.\nPa weler fazioù splann, evel Termbret o kinnig bedelekadur, pe tañvadenn evit "trailer", eo yac'h kaout c'hoant da wellaat.\nAr brezhoneg "evel m'emañ" a vez kinniget alies gant tud a lavar gouzout gwelloc'h eget ar re all, pe a ra dibaboù en anv ar re all. A-wechoù e ouzont, hag a-wechoù e kredont gouzout. A-wechoù e reont dibaboù mat, a-wechoù re fall. Frankiz pep brezhoneger eo mont pe chom hep mont d'o heul, hep brezeliñ. Douaroniezh, jeografi, geografiezh... Sofist, sofour... Petra ger anezho eo ar brezhoneg evel m'emañ? Piv 'laro din? Bianchi-Bihan 1 C'hwe 2008 da 19:36 (UTC)\nWar-zigarez distagañ komzoù fur e klask adarre BB pentañ lern diwar ar pezh a skriv ar re all. Ma ne anavezfed ket e emzalc'h e vije roet muioc'h a gred d'e gomzoù. Din-me ar « brezhoneg evel m'emañ » zo ur yezh klasel azasaet gant hor skrivagnerien d'ar bed a-vremañ, komzet gant ar vrezhonegerien desket, implijet en deskadurezh ha testeniekaet er skridoù. Gouzout a reer piv a ya da-heul e stultenn.--Kadwalan 8 C'hwe 2008 da 13:26 (UTC)\nRet eo anzav on a-du 'gozik penn-da-benn gant komzoù B-B daoust ha ma c'hellomp sevel an eil a-enep da ginnigoù resis agile gwezh ha gwezhall. Ne gomprenan ket re perak n'hallfer ket gwellaat ar brezhoneg seul wezh ma c'heller kentoc'h evit kenderc'hel d'ober gant stummoù bet savet fall gant an den-mañ'n-den (ha gant Roparz Hemon e-unan e vije - pe Roperzh hervez ar pezh a gaver er geriadur bet savt gantañ e-unan, kea?) hag implijet gant tud pe du (ha zoken gant Diwan e vefe). N'on ket evit kemmañ evit plijadur kemmañ nemetken, met diaes e kavan rankout implijout ur stumm resis bennak war digarez m'eo hennezh e kaver en ur geriadur divyezhek hep ma vije sklaeraet ouzhpenn hag-en eo hennezh ur stumm bet ijinet gant an den bet savet ar geriadur gantañ pe get na penaos e oa bet krouet... gant kaze 20,000 pennad brmeañ e rankfer soñjal ivez eo c'hellfe ar wikipedia bezañ lakaet ivez da dave pe da vammenn geriaouiñ kentoc'h evit rankout mont da heul ar pezh (ar pezhioù, kentoc'h) a vez graet e lec'h all hag alies en un doare kalz sklaeroc'h amañ. Evit a sell ouzh Tebez/Thebai n'eo ket dibab stumm an anv reis-se an dal'h e gwirionez, a-du gant B-B adarre. Met ur gudenn dibaboù treminologel an hini eo - ober gant "brezhoneg ar bobl" (hervez piv? pelec'h ha pegoulz?...) pe klask brezhonekaet ha glanaat un tammig ar yezh. A galon, --Neal (Kaozeal) 2 C'hwe 2008 da 13:04 (UTC)\nPeadra zo da skrijañ pa lenner traoù evel « glanaat hor yezh ». A-walc'h e vo lakaat gerioù all e-lec'h yezh evit meizañ gwelloc'h ar pezh a c'hall bezañ a-dreñv seurt komzoù : glanaat ur ouenn, glanaat ur gevredigezh, glanaat ur vro, glanaat an arz... N'on ket evit degemer seurt ideologiezh laou. Emichañs ez eo aet Neal en tu all d'ar pezh a felle dezhañ lavaret.\nBiskoazh ne'm eus lavaret n'haller ket klokaat ha pinvidikaat hor yezh. Tro zo da ijinañ ha da wellaat. Ar brezhoneg n'eo ket ur bajenn wenn avat. Pas muioc'h evit ar yezhoù all. Kerzh da glask cheñch anvioù Tebez e galleg, e saozneg hag e spagnoleg war-zigarez reizhañ ar « fazioù » yezh, pe glanaat anezhe, pe diwar abegoù « terminologel ». Petra a vo respontet dit da'z soñj?\nNe baouezez ket da lavaret eo bet ijiinet pep tra gant R. Hemon, e vije fazioù e pep lec'h. A-walc'h eo teurel ur sell ouzh ar Geriadur Istorel evit gwelet ne oa ket bet savet diouzh faltazi R. Hemon met en un doare sirius, gant skouerioù. Dit eo e vefe prouiñ n'eo ket un anv implijet a-gozh. Ma'z eus fazioù e-keñver ar yezh (pelec'h n'eus ket), reizhañ hini-ha-hini. Ar pezh zo sur ez eo ijinet ar stumm thebai penn-da-benn ganeoc'h ha n'eo ket bet implijet biskoazh.\nOuzhpenn d'an dra-se e kavan noazus-kenañ treiñ kein d'an deskadurezh e brezhoneg oc'h ober hep ar gerioù implijet enni. E-giz ma ne vije ket diaes a-walc'h dija plantañ brezhoneg e penn ar vugale e lakaer skoilhoù ouzhpenn d'o studioù ha d'o flijadur da lenn e brezhoneg oc'h ober gant nouspet ger disheñvel evit « abegoù terminologel ». Un dra zo ober gant ar stumm a gaver gwellañ en e skridoù hag un all ober ganti en un holloueziadur savet evit an holl vrezhonegerien(ig) desket. --Kadwalan 8 C'hwe 2008 da 13:26 (UTC)\nAr pezh a vefe tu da ober evit lakaat an holl a-du, ez eo lakaat un adkas eus ar bajenn Tebez (rak ar skolidi, daoust dezho klask Thebai, a raio gant ar ger Tebez...). Koulz adkas Tebez war zu Thebai, e-mod-se, ez aio gant darn vrasañ arguzennoù an daou du.--Ronan 4 C'hwe 2008 da 07:08 (UTC)\nGraet eo. Benoni (Kaozeadenn) 4 C'hwe 2008 da 11:31 (UTC)\nYa, graet eo. Ar gudenn eo pehini degemer evel titl pennañ ar pennad : pe ober gant ar stumm implijet er bed gwirion : en deskadurezh, el levrioù, hag en deskadurezh (Tebez) (s.o. an daveoù supra), e-giz ma vez graet er yezhoù all, pe ober gant ur stumm "thebai", dianav betek-henn, war-zigarez ez eo tostoc'h d'ar stumm orin ma reer gant ar reolennoù diskrivañ implijet ganimp goude ar votadeg. Perak n'eo ket bet choazet ur stumm "skiantel" er yezhoù all e-giz : bg:Тива (Беотия), bs:Teba (Grčka), katalaneg:Tebes, cs:Théby, daneg:Theben (Grækenland), alamaneg:Theben (Griechenland), gresianeg:Θήβα, saozneg:Thebes, Greece, esperanto:Tebo (Grekio), spagnoleg:Tebas (Grecia), estoneg:Teeba (Kreeka), euskara:Tebas, finneg:Theba (Kreikka), galleg:Thèbes (Grèce), italianeg:Tebe (Grecia), latin:Thebae Graecia), lmo:Thebes, Greece, lt:Tebai, izelvroeg:Thebe (Griekenland), nn:Theben i Hellas, no:Theben (Hellas), poloneg:Teby (Grecja), portugaleg:Tebas (Grécia), roumaneg:Teba, sh:Teba (Grčka), sr:Теба (град у Грчкој), svedeg:Thebe, Grekland, tr:Tebai?????????????\nAbalamour ma'z eo ar stumm implijet gant ar yezherien a gont da gentañ en holl yezhoù. Mat e vefe ober heñvel e brezhoneg. --Kadwalan 5 C'hwe 2008 da 11:12 (UTC)\nDaoust peseurt "yezherien" a gomz eus Tebez pe Tebe, pe eus gresianeg e Breizh? 193.52.64.243 6 C'hwe 2008 da 09:36 (UTC)\nAr re a gomz anezhe pa ne vez ken. Marteze e oar ar "goelan mouchet" emañ Bro-C'hres war roll labour ar 6vet klas?--Kadwalan 8 C'hwe 2008 da 13:26 (UTC)\nMat e vefe ober 'vel war ar wikipedia saozneg, lakaat ur gartenn evit ma vefe tu d'al lennerien gwelet diouzhtu pelec'h emañ Tebez/Thebai...--Ronan 5 C'hwe 2008 da 21:56 (UTC)\nAdtapet diwar « https://br.wikipedia.org/w/index.php?title=Kaozeal:Thebai&oldid=291521 »\nKemmoù diwezhañ degaset d'ar bajenn-mañ d'an 8 C'hwe 2008, da 13:26.


Sinadur ar garta "Ya d'ar Brezhoneg !"\nD'ar Meurzh 20 a viz Ebrel e oa bet sinet ar garta "Ya d'ar brezhoneg !" gant Lena Louarn, Prezidantez Ofis Publik ar Brezhoneg ha bezprezidantez Kuzul-rannvro Breizh karget eus yezhoù Breizh, ha Michel Guilloux, Prezidant Gwarez Filmoù Breizh. Al label 1 a zo bet roet d'ar gevredigezh evit he 13 obererezh evit brudañ ar brezhoneg.\nSoñjet eo ar c’houlzad "Ya d'ar brezhoneg !", bet lañset e 2001, evit holl obererien ar vuhez sokial hag armerzhel, evit broudañ anezho da zivizout ober traoù fetis evit ma teufe ar brezhoneg da vezañ implijet en o mont en-dro pemdeziek.\nAbaoe un nebeud bloavezhioù bremañ e klask Gwarez Filmoù Breizh lakaat ar brezhoneg war wel en e gefridioù hag en e obererezhioù liesseurt : panellerezh divyezhek, kentel vrezhoneg d'an implijidi, gweladennoù aozet e brezhoneg, kehentiñ...\nAl lid-se a oa ivez un digarez da reiñ lañs da lec'hienn Gwarez Filmoù Breizh en he stumm brezhonek.


Burgondia - Wikipedia\nEil Rouantelezh Burgondia\n443 – 534 →\nYezh(où) Latin ha Burgondeg\n- Krouidigezh ar Rouantelezh 443\n- Aloubet gant Rouantelezh ar Franked 534\nBurgondia eo an anv a reer eus ar rouantelezh savet gant pobl ar Vurgonded, goude ma oa bet distrujet o rouantelezh kentañ adalek ar bloavezh 443, en-dro d’o c’hêr-benn Geneva, e-kreiz ur vro a en em lede war un darn eus Suis, hanternoz Italia hag un darn eus reter Bro-C'hall a hiziv.\n1 Krouidigezh ar rouantelezh\n2 Levezon war an Impalaeriezh\n3 Startadur ar rouantelezh\nKrouidigezh ar rouantelezh[kemmañ | kemmañ ar vammenn]\nGoude ma oa bet distrujet o rouantelezh kentañ e voe roet ar renk a foederati dezho adarre gant Aetius, ha gantañ e voent staliet e Sapaudia. N'eo ket gwall sklaer pelec'h emañ ar vro-se met gallout a rafe bezañ Savoia hiziv, ha war-dro Lugdunum edo o chom ar Vurgonded moarvat. Gundioc, mab Gundahar moarvat, an hini a oa o roue dezho.\nDre ma oant kevreet gant Roma e stourmas ar Vurgonded asambles gant Aetius hag ar Wizigoted en Emgann Chalons, ouzh Attila eta, e 451. Kreñv e oa ar c'hevread etre ar Vugonded hag ar Wizigoted war a seblant, rak Gundioc hag e vreur Chilperic Iañ a yeas gant Theodoric II da stourm ouzh ar Swebed da Spagn e 455 (hervez Jordanes, Getica, 231).\nLevezon war an Impalaeriezh[kemmañ | kemmañ ar vammenn]\nKemeret perzh o defe ar Vurgonded e muntr an impalaer Petronius Maximus kent dizalbad Roma gant ar Vandaled hervez ur pennad disklaer en un destenn gant Sidonius Apollinaris. Tamallet e oa bet Ricimer ivez, hag an darvoud-se a verk al liamm kentañ etre Ricimer hag ar Vurgonded. Posupl eo e oa breur-kaer Gundioc hag eontr Gundobad.\nE 456 e teuas a-benn ar Vurgonded da vrasaat o zachenn en ur varc'hataat gant uhelidi roman ar vro hag e 457 e kasas kuit Ricimer Avitus eus an tro da lakaat Majorianus en e lec'h. Diaes da gontroliñ e oa Majorianus, avat, ha muntret e voe gant Ricimer e 461.\nDek vloaz diwezhatoc'h e lazhas Ricimer - a oa mab-kaer Anthemius neuze - e dad-kaer asambles gant Gundobad. Dibennañ a reas Gundobad an impalaer ha lakaat Olybrius en e lec'h. Nebeut amzer goude se e varvas Ricimer hag Olybrius hag en erlerc'hiañ a reas Gundobad war a seblant.\nGwanaat a reas levezon ar Vurgonded war an impalaeriezh avat, ha diroueet e voe Glycerius, an impalaer anvet gant Gundobad, gant Julius Nepo. Distreiñ a reas Gundobad da vBurgondia ha rannet e voe ar vro etrezañ hag e vreudeur Godigisel, Chilperic II, ha Gundomar I.\nStartadur ar rouantelezh[kemmañ | kemmañ ar vammenn]\nHervez Gregor Teurgn e oa un brezel diabarzh e Burgondia goude distro Gundobad. Muntrañ a reas hemañ e vreur Chilperic hag e wreg hag e verc'hed en-defe harluet. War-dro 500 tra m'edo Gundobad o vrezeliñ ouzh Hlodwig Iañ e vefe bet trubardet gant e vreur Godegisel a vefe bet kevreet gant ar Franked. Godegisel ha Hlodwig o-defe faezhet Gundobad kent sezizañ anezhañ en Avignon. Gouestl e vefe bet Gundobad da sevel un arme arall ha aloubiñ a reas Vienne m'edo Godegisel hag e zalc'hidi. Lazhet e vefe bet Godegisel ha da roue nemetañ ar Vurgonded ez eas Gundobad, ar pezh a dalvez e oa marv Gundomar dija, hag-eñv n'anavezer ket pegoulz ha penaoz e oa bet c'hoarvezet.\nGant Hlodwig e tifachas Gundobad war a seblant, estreget ma voe rediet da vont d'e waz, rak seblantout a ra ar Vurgonded bezañ skoazellet anezhañ en o stourrm a-enep Vizigoted Alarig II e 507.\nE-pad ar brezel diabarzh 483-501 e krogas Gundobad da genaozañ ul lezennaoueg, al Liber Consitutionum sive Lex Gundobada. An darn gentañ a oa levezonnet gant hini ar Vizigoted, met an hini eil, skrivet goude ma oa bet aet d'ar roue nemetañ a zo orineloc'h.\nKevreet gant ar Franked e oa ar Vurgonded da gentañ ha gant ur briñsez vurgondat Klotild e oa bet euredet Hlodwig Iañ. Goude marv Hlodwig e vroudas Klotild, merc'h Chilperic II, e vibien da argasiñ rouantelezh ar Vurgonded, a oa renet gant diskennidi muntrer e dad. Faezhet e voe roue Burgondia Sigismund Burgondia en Emgann Vezeroñs e 524. Gant Klotar Iañ e voe douget da Orleañs ha lakaet d'ar marv eno diwezhatoc'h. Lazhet e oa bet C'hlodomer penn al lu frank ha dont a reas da benn erlerc'hier Sigismund, Gundomar, da adaloubiñ e rouantelezh gant skoazell nerzhioù kaset gant Theodorik Meur.\nAr brezel a gendalc'has betek 534 pa voe faezhet ha lazhet Gundomar gant ar Franked ha disrannet e voe rouantelezh ar Vurgonded etre an teir rouantelezh frank.\nAdtapet diwar « https://br.wikipedia.org/w/index.php?title=Burgondia&oldid=1944950 »\nKemmoù diwezhañ degaset d'ar bajenn-mañ d'an 13 C'hwe 2022, da 17:32.


Livres en ligne de Renaud Camus : « Lettres reçues » (« 52. Pierre Dulieu, Liège (?), 16 mars 2006 »)\n52. Pierre Dulieu, Liège (?), 16 mars 2006\nDe : Pierre Dulieu pierredulieu@[...]\nObjet : Rép : pli perdu\nDate : ~~~ ~~~~~ ~~~~~ 17:59:50 HNEC\n~~ : ~~~~~~~ ~~~~~~\nj’ai ~~~~~~~~~ ~~~~~~ ~~ ~~~~~ ~~~~~~~~~ — ~~~~ ~~~~~~ ~~~ ~~~~~~, ~~~ non par négligence — ~~~ ~~~~~ ~~~~~ ~~~ ~~~~~~~~~~ ~~~ retard.\nJe ~~~~~~~~~~~~~ — ~~~~~~~ ~~~~ ~~~ ~~~~~~ ~~~~~~ ~~~~~~ ~~~~~ précieux — vous ~~~~~~~~ ~~ ~~~~~~~~~ ~~~ ~~~ ~~~~~~.\nQue ~~~~~~ ~~~~~~~ ~~~ ~~’~~~~~~~, ~~~ ~~~~~ ~~’~~~~~~~~~~~~~ ~~~ ~~’~~~~~~~ ~~~ ~~~ ~~~ France ; que cet ~~~~~~~ ~~~~~ ~~~~~ ~~~~~, ~~~ ~~~~~~~ ~~~ ~~~~~~~~~~~ ~~~ ~~~~, ~~~~~~~~~~~~ — ~~~~~ ~~~ ~~~ ~~~~~~~~ ~~~~. Quelque envie que ~~’~~~ ~~~~ — ~~~~ ~~~~~~ ~~~~~~ ~~~~~~~ ~~~ ~~~~~~~~, ~~~~ ~~~ ~~~~~~, ~~ ~~~ ~~~~~~~~~~~ — ~~~ ~~~ discuterai pas ici ~~~ ~~~ ~~~~~~~~~~~~~ ~~~ ~~~~~~ ~~~~~~~ (~~’~~~~ ~~~~~ ~~~ ~~~~~~~) ; ~~~~~~ ~~~ ~~~~~~~~~ ~~ ~~~~~~ ~~~~ ~~~~ ~~~~~~~-~~~, je ne suis ~~~~~~ ~~~~~ ~~~~~~~~~~~~~ ~~~~ ~~~~~ ; ~~’~~~~~~~ ~~~~ ~~~~~~~~~ ~~~ ~~~~~~~~ ~~~~ ~~~~~ ~~~~~ ~~~ ~~~~~~’~~~~, ~~~ ~~~~~~ l’un des premiers, ~~~ ~~ ~~~~~ ~~~~~ !, ~~~ ~~~~~~~~~ ~~~ ~~~~~~ ~~~~~~~~~~~~ ~~~~ ~~~~~ ~~~~ ~~~ ~~~~~~~ ~~~~~~~ ~~~~ ~~~~~~~-~~~. ~~~ ~~ ~~ ~~~~~~ dans votre texte ~~~~~~~~ ~~~~~~ ~~~ ~~~~~~~, ~~~ ~~~~~~~~, ~~~~ ~~~~ ~~~~~~ ~~~~ ~~~~~~~~~ force.\nJ’éprouve ~~~~~~~~~ ~~~~~ ~~~~ ~~~~ ~~~~~~~~~ ~~~~~~~~~~~, qu’il m’est difficile ~~’~~~~~~~~~~ — ~~~ ~~~~~ ~~~~~ ~~~~~ ~~’~~~~~~~~ ~~~~ ~~~~~~~ ~~~ ~~~~~~~~~~~. ~~~~~~ ~~~~~~~~~~~ ~~~~~~, ~~~~ ~~~~, ~~~ l’ai dit, de ~~~~~~ ~~~~~~~, ~~~~~ ~~~ ~~~~~~~~~~ ~~~ ~~~~~, ~~~ ~~~~~ ~~~ ~~’~~~~~~~~~ ~~~~ ~~’~~~ ~~’~~~~~~~ ~~~~~ ~~~~ ~~~~~~ ~~~ littérature, un éditorialiste, celui, ~~~ ~~’~~~~~~~~~~~, ~~~ ~~~~~~ ~~~ ~~’~~~-~~~~~~~~. ~~’~~~~ ~~~~ ~~~~~~~~~ ~~~ ~~~~, ~~~~ ~~~ ~~~~~~~~~ ~~~~~~~~~ ~~~~~~~~~~ : ~~~ ce texte, me ~~~~~~~-~~-~~~, ~~~~~ ~~~~~~~~ (~~~~~~~ ~~~~~-~~~~~ ~~~~~ ~~~ ~~~~~~~~~), ~~~ ~~~~~ ~~~~ ~~~~~~ ~~ ~~~~~~~~, ~~~ ~~~~ ~~~~~ ~~~ ~~~~~, le jeu du sens, le feuilleté — ~~~~ ~~~~~ ~~~~~ ~~~~~ ~~~~~~~~ ~~~~~ ~~~~~~~~~~ — ~~~~~~~~~, ~~~~~~, ~~~~~~~~, ~~~~~... ~~~~~~~~ ~~~~~~~~~ ~~~~~ ~~’~~~~~~~~~ ? elle est en ~~~~~ ~~~~ ~~~~~~~~ ~~~~~ ~~’~~~~~~~ ~~’~~~~~~~~~~~ ~~~~~~~~ ~~~~ ~~~~ ~~~~~~~ ~~~~~~~~~~~~ ~~~~~~~~~ (~~~~ ~~~~ ~~~~~~ ~~~~~~~~, ~~~~~~~~~~, ~~~~~~ juridique).\nCe ne sont donc ~~~~ ~~~ ~~~~ ~~~~~~~~~~ ; ~~~ ~~~~~ ~~~~~ ~~~~ ~~~~ ~~~~~~~~~~, ~~~~ ~~~ ~~~~~ ~~~~~~~~ : ~~’~~~~~~~~~ ~~~ ~~~~ sujets — l’islam, ~~’~~~~~~~~~~~~, ~~’~~~~~~~ ~~~ ~~~ ~~~~~~~ ~~~ ~~~ ~~’~~~~~~~ — ~~~ ~~~~~~~~~~ ~~~ ~~~~-~~~~~ ~~ ~~~ ~~~~~~ ~~~ gravité et d’urgence ~~~~ ~~~ ~~~~ ~~~ ~~~ ~~~~~~~~~~~~ — ~~~~~~~~ ~~~ ~~ ~~~~~~~~ ~~~~~ ~~~~ ~~~~~~~~~~~~~~~ ~~~~~~ — ~~~ sont plus de ~~~~~ ? ~~~~~ ~~~~~ ~~~~~ ~~’~~~~~~~, ~~~ ~~~~~~~ ? ~~’~~~~~-~~~ ~~’~~~ ~~~~~~ ~~~~~~~~~, engagé ?\nOu ~~~~~ (~~~~~ ~~~ ~~’~~~ ~~~~~~~~~ aussi bien dire que ~~~~ ~~~~~~~ ~~’~~~~~~~~~~, ~~~~~ ~~~ ~~~~~~~~~~ ~~~~~~ ~~~~~~ ~~~~~ ~~~ ~~~~~~ ~~~~ ~~~~ ~~~~~~~~, ~~~~~ ~~~ ~~~~~~~~, ~~~ tenue inflexible du ton ~~~~~ ~~~~~~~~~~ ~~~ ~~~~~~~~~~~~~~~ — ~~~ ~~~~~~~~~ ~~~~~~~~~~~ ~~ ~~~~~ ~~~~~~ ~~~~~~ ~~~ ~~~~~~~ ~~~~~~~~~~ ~~~ ~~~~~~ — il s’agirait ~~’~~~ ~~~~~~ ~~~~~~~~~~~ ? ~~~~~~~~~~-~~~~~~~~~~ ?) ~~~ ~~~~ ~~’~~~~-~~~ ~~~~~ ~~~~~~~ (~~~~~~ ~~ ~~’~~~~ ~~~ ~~~ ~~~~~~~~ ~~’~~~~~~~~~~~ ~~~~~~~~ ~~~~~ ~~~~ caricatures, et comme ~~~~~ ~~~~~~~ ~~~ ~~~~~~~~~ ~~~~~~~~ ~~~ ~~~ ~~~~~~~) — ~~~ ~~~ ~~~ ~~~~~~~ ~~~~ ~~~~~ ~~~ ~~~~ ~~’~~~ ~~~~ ~~~~ le ton avec ~~~~~~~ ~~~ ~~~ ~~~~ ~~~~ ~~~~~~~ ~~~~~~~~~~~~~ ~~~~~ ~~~ ~~~~~~~~ ? ~~~ ~~~~~~ ~~~ ~~~ ~~~~~~~ ~~~~ ~~~ farfelue.\nNous ~~~~~~~ insisté, dans notre ~~~~~~~ ~~’~~~~~~~~~~~ ~~~ ~~~~~ ~~~~~~ ~~~~~~~~, ~~~~ ~~~ ~~~~~~~~~~ ~~’~~~ ~~~~~~~~~~~ ~~~~ ~~’~~~~. ~~ ~~~~~~ ~~~ ~~~~~, ~~’~~~ l’impression que c’est ~~~ ~~~~~~ (~~~ ~~~~ ~~~~~~~~, ~~~ ~~~~~~~ ~~~~ ~~~~~~~~~~ ~~’~~~~~~~~ ?) ~~~~ ~~~~~~~, ~~~~~ ~~~~ ~~~~ ~~~~~~. Voilà.\nCes ~~~~~~~~~ considérations, et les ~~~~~~~~~~ ~~~~ ~~~~ ~~~~~~~~~~~~~, ~~~ ~~~~~~~~~ ~~~~ ~~~ ~~~~~~~~~ ~~~ ~~~ ~~~~~~~~~ ~~~ ~~~~~~ ~~~~~~ — ~~~~~ ~~~~~~~ ~~~~ ~~~~~ la souhaitiez toujours. ~~~ ~~~~~~~~~~, ~~~~ ~~~~~~~~ ~~~~~~~~~ ~~~~~~~~~~~~ « ~~~~ ~~~-~~-~~~ ~~~ ~~~~~~~ ? » ~~~~~ ~~~ ~~°~~~ ~~’~~~~~~~~~~, ~~~ ~~~~~ ~~~~~~~~~, ~~~~~ sûr, cet échange, ~~~ ~~~ ~~~~~~~~~~~~. ~~’~~~ ~~~~ ~~~~~ ~~~~~. ~~~~~~~~~~-~~~~, ~~ ~~~~~~~~. ~~’~~~~~~~ ~~~~ ~~~~~ ~~~~~ ~~~ ~~~~~ ~~~~~~~~~ ~~~~ totalement stérile, et ~~~ ~~~~~ ~~~~~ ~~~ ~~~~~~~ ~~ ~~’~~~~~~~~~~~ ~~~ ~~~~ ~~~~~~~~~~~ respectueux,


Pajenn:Instructioneu santel ar er gurionnéeu principal ag er religion, 1790.djvu/151 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/151\nm’hun nès deja remerquét, jugein e rér é vai péhet marvel un action, a pe brononce er Scritur santel malheur inemp d’er-ré hé groa. Peb-sort dereglemand én ivage n’en dai quet neoah marvel, mæs en imur, er seèll, er gonz changét guet en ivage, e zou ur merche ag un dirangemant marvel. Ne yet quet ha larèt, jamæs en ivage ne ra poén deign ; me ive, ha jamæs ne gollan me santimant : rac inemp d’er sort tud-ce é prononce er Speret-Santel malheur, a pe lar dré guêneu er Profæt Isaï : Malheur deoh péré e sàu a vitin eid ivraignein, hac e zalh taul beèd en noz, beèd quene vai tuèmmét teoh guet en ivage.\nDouget en ivraignereah, péhet infam é peb-unan, mæs hoah infammoh ha dangérussoh ér mèrhèt ; rac en drougueu e stleige guet-t’ou, e zou hemb nombr. 1.° Un ivraign e hum laq én dangér de gommettein er péhedeu brassan. Én ivage é ma en touyereah, er holèrieu, er foëttereah, er scandal, er gloër, er bêgadeu lous, er bouffonnereaheu infâm, en dezirieu criminel, er baillardiah abominabl, &c. Ne veàuet quet, é-mé S. Paul ; ér gùin é ma er baillardiah.\n2.° Un ivraign e zispign é zanné, e revin é diegueah, e ra poén d’é dud, e lausq é vugalé hemb ansaignemant, de zuein guet nan ha misèr. Ur mechérour ivraign ne vou jamæs pihuiq, é-mé er Speret-Santel. Ean e goll é inour ; dén ne fi én-ou : é zelé e chom hemb bout payét : hac anfin ne goust nitra dehou laireah ha friponein eit en dout d’ivèt.\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/151&oldid=128683 »


Pajenn:Riou - Dogan 1943.djvu/27 - Wikimammenn\nPajenn:Riou - Dogan 1943.djvu/27\nc’hontrol a fell d’in lavarout. Chouket e oant o daou gant aon da veza anavezet. Eun trouz spontus a rae ar vilotan ha tiz an diaoul oa warnañ, ken na daole moged. War o lerc’h em eus redet, en eur soñjal e vijent chomet a-sav en eun tu bennak, tost da Roazon. N’o d’eus bet pann ebed hag, a-benn bremañ, moarvat, e tleont beza pell.\nAdtapet diwar « https://br.wikisource.org/w/index.php?title=Pajenn:Riou_-_Dogan_1943.djvu/27&oldid=161065 »\nKemmoù diwezhañ degaset d'ar bajenn-mañ d'an 2 Mae 2020, da 07:17.


Gouel Broadel ar Brezhoneg a vo d'an 2, 3 ha 4 a viz Gouere 2021\nDimanche 3 mai 2020 à 9:03 -\nSañset ne vo ket nullet ar festival-mañ ! Dalc'het e vo Gouel Broadel ar Brezhoneg e deroù miz Gouere 2021, un neubeud sizhunvezhioù goude ar Redadeg.\nDeuet e oa Denez da ganañ war leurenn ar GBB e 2019 © Radio France - Tudi Crequer\n2021 a vo ur bloavezh stank evit ar brezhoneg ! Sañset e vez aozet, a bep eil bloaz, ar Redadeg ha Gouel Broadel ar Brezhoneg. Abalamour d'ar c'hleñved-red e oa bet ret ampellañ ar Redadeg hag embannet e oa bet e vefe redet evit hor yezh e miz Mae 2021. Divizoù a zo bet etre aozerien an daou zarvoud a gonte deomp Katell Chantreau, bez-prezidantez ar Redadeg.\nDivizet zo bet, a-benn ar fin, e vefe dalc'het gant GBB hag an Taol-Lañs e 2021 memestra. Aozet e vo neuze deus an 2 betek ar 4 a viz Gouere 2021 e Langoned. An 11vet Taol-Lañs a vo d'ar Gwener ha peurrest ar gouel d'ar Sadorn ha d'Ar Sul.\nDa c'hortoz 2021 e c'hellit adwelet an teul-film a oa bet sevennet gant Riwal Kermarrec "Ar gouel zo mat, ar stourm zo tad" diwar-benn istor GBB.\nLivresAr skrivadenn - Re dev eo Teo


Ar c’henta Miz Mari/Mari lakeed er bez - Wikimammenn\nAr c’henta Miz Mari/Mari lakeed er bez\nF. Hallégouët, 1868 (p. 215-227)\n◄ Maro ar Verc’hez Mari lakeed er bez Ar Verc’hez saved en Ee ►\nC’HUEC’HVET VAR-N-UGENT DERVEZ\nMari lakeed er bez\nPa oe tremened ar Verc’hez, meuled ra vezo, an Ebestel a zavas e c’horf santel divar ar guele ma oa maro enna, a c’holoas aneza deread, ac a lacaas aneza en un arched. Eleiz a dud dall, a dud bouzar, ac a bep seurt tud clanv, a ziredas da douch ouz ar c’horf sacr, ha diouz-tu e pareent. (Niceph.) Goude-ze tud ar c’haonv, ar brocession pa vezo lavared mad, a ziblassas eus an ti. Darn eus an Ebestel a oa er penn araog, flamboziou (goulaouennou) ganto ; darn a zouge ar c’horf, ac ez eant, en eur gana Salmou, etrezeac Getsemani ; rac ar Verc’hez, ervez ma laca sant Iann Damas, e doa goulenned beza enterred eno.\nAr memez sant, ac ive re-all a verc deomp e oe gveled, epad an treuz adalec an ti ma oa maro ar Verc’hez enna betec ar bez, eleiz a Elez o-h eûl ar c’horf, ac o-h ober compaignunez d’o Rouanez din dreist an oll, pa edo o vont d’ar bez. Lavaret a ra ive c’hoas e teuas unan eus ar Iuzevien ac eus a vinistret an templ, ac a oe ardiz avoalc’h da zailla, evel un egared, var an arched, o clasc en tôler d’an douar, gant ar gualissi a oa en e galon. Doue a reas deza paea diouz-tu ar boan dleed d’e dorfed : e zaou zorn a zistagas diouz e zivreac’h, ac a choumas a istribil ouz an arched. O velet un eveleb burzud, ar c’heaz-den a en em lacaas da leva, da c’houlenn pardon. Sant Per a reas d’ar brocession choum a-zav, ac e oe lakead ar Iuzeo-ze da dostaat, kempen ha deread, ouz an arched, ac e c’hoarvezas ur miracl-all : e oe lakead e zaou zorn deza evel ma oant araog. (De dormitione Deiparae.)\nAdarre var ar zonj eus ar maro\nPenaos edo corf Mari goude e maro ! Sellit : n’en d-euz colled nac e liou fresc, nac e c’hened ; atao caër, ur c’houes-vad o tont diouta, da lacaat ar joa er galon, ar garantez ac ar resped : m’o d-oa doan an Ebestel o vont diouta, ac en o anken, e pokent d’e daouarn gant ar resped dleed da un dra sacr. Hac ho corf c’hui, e pe doare, penaoz e vezo, pa vezo eat an ene diouta ? Ne raï mui neuze van ebed eus ar pez a veler ac a glever ama, evel pa ne ve ar bed-ma netra an-oll. Droug-lived e vezo, c’houes cre a deuio diouta, ac e raï donjer ac eûz d’an oll. Ho tud oc’h-unan, ar re m’oc’h eus ar muia joa outo, a bellaio diouta ive, ac ar c’henta amzer e vezoc’h cassed d’ar vered, ha diskenned er bez. Lavarit d’in, a talvout a ra ar boan ober al lod stad-se eus a ur bern breinadur ? Mar d-ôc’h fur, dalc’hit var ho sellou, var ho clevet, var ho teod, var ho taouarn, oc’h oll izili ac oc’h oll skianchou ; grit dezo beza maro avoalc’h ouz traou ar bed-ma, abars ma rancoc’h mervel da-vad, pa guitaio oc’h ene ar c’horf-se.\nAn Ebestel, an Elez o sicour anezo, a lacaas deread ar pez a oa red evit sebelia ar Verc’hez. Pebez enor a reas d’ar c’horf sacr-se an Elez ac an dud vad, o voda en dro deza, pa oe cassed d’ar bez. Ha c’hui, penaoz e vezo gvisked ho corf, var be tra e vezo lakead, da vont d’ar vered ? E viscamant a vezo, marteze, ur goz-lisser anter-uz ; ha mar bez lakeat ur pallen-caonv var an arched, ur pallenn mezer a briz, da vont betec ar bez, e vezo tenned kuit, abars disken ar c’horf er bez. Var be tra e vezo eno ? Var an douar caled. Pere eo ar re a vezo en dro deoc’h, da oher compaignunez caonv deoc’h betec ar vered ? Unanic bennac a vezo en oc’h enterramant, ac a levo, a voelo deoc’h, pe a raï an neuz da ober, ac a zizonjo ac’hanoc’h eb dale. Ur foz pemp pe c’huec’h troatad irder a vezo ho ti. Pebez follentez eta clasc kement lacaat brao ar c’horf-se ar pez divalo ac eûzuz ma vezo !! Perac e vellaat d’ar prêved ; e glinca ac e visca ken caêr-se, e en e eaz, eb netraïc d’en dieza ! O va Doue, ac ê a dlefe ho trugarecaat a vir galon, ar c’hristen oc’h euz scleread avoalc’h var ar virionezou-ze, evit en distaga a-grenn diouz ar bed-ma.\nPetra a zantas an Ebestel en o c’halon, goude er pedennou caonv, pa oe lakeed er bez, deread, corf ar Verc’hez ? Petra a oe d’ar c’horf-se, ma choumas iâc’h-caer, eb santout breïnadur ar bez ? An enor-se a oa dleed da ur c’horf ker pur. Ama ive, sonjit ennoc’h oc’h-unan, ac lacaït mad en ho spered penaoz e vezo lakead, e pe stuz ez aï ho corf en douar, dindan treid an dud, da vreina. Evesaït ouz ar vreinadur-se, evesaït penaoz ez aio an daoulagad, ar fri, tout ar c’horf-se. Santit ar c’houes fall-se, lacaït ho torn var an traou udur-se, en ho sonj. Setu aze cousgoude ar c’horf oc’h euz great kement a stad aneza. Sonjit aliez e kement-se. Diouz ar mintin, en eur zevel eus he vele, sonjit e vezoc’h tenned, un deiz a zeui, eus ar gvele-ze, ha ne d-eoc’h mui enna goude. En eur vont gant ar ruiou, gant an ent eus ho ti d’ar vered, ac en iliz, sonjit petra vezo great eus ho corf el leac’hiou-ze, ha ne vezoc’h mui ker zod ganta, ac e lacaoc’h ho poan da gaerraat oc’h ene da vont dirag Doue ac an Elez, d’ar varn.\nSilaouomp c’hoas amezeg Eulalii, ma velimp an difin. Mont a ris, emeza, da enterramant Eulalii, va fried ha me, ha va diou verc’h. Eus or c’hendere-ni, eus ar memez renc tud ganeom-ni, eus ar re en o eaz var an douar, ne oa nemedomp. Eus camaradezet Eulalii, nicun ne vancas da zont da ober compaignunez caonv dezi betec ar vered. En dro-ze e velis, mar em euz gveled en un tu bennac em buez, tud ac a zoug resped, a ziscuez carantez vad etrezo ; tud ac a c’hoar en em zelc’her en un daill deread. Souezi a ree un den, o velet ken brao earedigez, kement a barfetis, tud ken difazi, ken direbech en o arvez ac en o manielou. Lavared e oe d’in, divarben ar plac’hed a oa e enterramant Eulalii, ez oant enor kear, pur ac humbl e peb giz. An oll verc’het iaouanc-se, — a lavaras unan d’in, — n’euz nicun anezo na ve e Breuriez ar Verc’hez, nicun ne vanco da ober ur gommunion evit Eulalii, ac e rannint etrezo ar pezouigou a zo bet dezi, e doare mercou a-briz, da gaout sonj eus o c’hamaradez vad ; ha meur a ini a gemero scuer diouti, en o buez, en o maro. —\nGoude an enterramant, me a choumas ur pennadic va-unan, da zonjal en dud vraz ha pinvidig, tremened eus buez ar bed-ma, ac e sonjen ive er gonideurez paour-ma, nevez eet diganeomp d’an douar. Ha setu ur c’hamarad d’in o tont d’am c’haout ; crac an ini m’em oa an nebeuta ioul d’en em gaout ganta d’ar mare-ze : un den mag-e-gorf, danvez braz deza, enored, saluded dre ma z-aa ; un den, ha mar d-âfe e zanvez diganta, mar e ve tenned e binvidigez diganta, ne ve mui nemet ur pez dister ha divalo (e doare ul loen treud ac coz, pa vez tenned divarna ar bas, ar pez a c’holo aneza er foar, abars e arrezi). — E peleac’h out-te bet ? — emeza d’in-me. — Er vered ; a respontis-me deza. — Piou zo maro eus da dud ? emeza. — Den ebed eus va zud ; en enterramant ur c’honideurez paour oun bet. — E meuz aoun, emeza, e teues da veza lidourenneur ha dorloteur an dud izel ac ar reicou vian. — Me respontas grons deza, e anavezen nebeud a aoutroned ac a itronezet, da dalvout Eulalii Duval. — A ! Eulalii Duval, emeza, ar plac’hic keaz, Eulalii eo eta a zo maro ? Ur verc’h vad nebeutoc’h var an douar ! — E anaout e rees-ta ? a liviris-me deza. — Ia, emeza (gant un ear mez e velet) ; anaout a reen anezi, ac em bise cared ober muioc’h a anaoudegez ganti. Ac gant petra eo maro ? a c’houlennas en. — Coulz lavaret gant an dienez, a respontis-me deza. — Me em boa lavared dezi ! emeza. E-unan eo penn-caoz ! Er Vreuriez edo, ac ar re-ze, n’euz den evit tostaat outo. Evit diouzin-me, m’en assur d’it, ar gemeneurez-ze e doa calz re a vertuz. —\nMez em befe o lavaret var e lerc’h kement a lavaras ar pez divalo-ze. O ! pegen doun e tle beza en ifern plass ar re, digarez terri o naoun d’ar re baour, a denn o oll mad diganto, ar vertuz !! Pegen trist e tle ar Verc’hez sellet outo eus an Ee ! Me a lavaras freaz d’ar mez-e-velet-se, — eme amezeg Eulalii, grons e lavaris deza, ne felle d’in ober camaradiez ebed mui ganta. Ac e tistrois var va c’hiz d’ar vered. Eno, daoulined var bez Eulalii, e oen pell o pedi, e lavaris da Eulalii caout sonj eus ar bromessa e doa greet e vise va difennourez, va alvocadez en Ee, ac e assuris var va le ne lacazen mui va zreid em zi, ne vriatazen mui va bugale, ken n’em bize pured neet va ene, coveseed mad va fec’hejou. Abaoe neuze oun christen.\nAdtapet diwar « https://br.wikisource.org/w/index.php?title=Ar_c’henta_Miz_Mari/Mari_lakeed_er_bez&oldid=54787 »\nKemmoù diwezhañ degaset d'ar bajenn-mañ d'an 13 Eos 2013, da 13:57.


Kan ma bro - Roman, poésie, littérature, écrits - Yann Biger, Al Liamm\n> Livres en breton >Roman, poésie, littérature, écrits>KAN MA BRO\nAr wech-mañ eo deus strad e galon e kinnig deomp, Yann Bijer, une torkad barzhonegoù.\nGant nerzh an eor ha poell ar stur e tiroll e werzennoù. Karantez vro, karantez den.\nTeneridigezh an oriaded, kalontegezh an dud a vor. Lusk ar gwagennoù hag an tonnoù a darzh e "Kan ma bro".\nBarzhonegoù klazel, aes da lenn, enno spered ur Breizhad tost ouzh e dud hag e vro.


Pajenn:Luzel - Koadalan.djvu/11 - Wikimammenn\nPajenn:Luzel - Koadalan.djvu/11\ngant-han, a ré ével ma karé) hag a tigwez hep-dalé er Spagn. Mont a ra raktal d′ar palès, hag a c′houlenn komz gant ar roue. Ar roue hen digommer mad, dré ma sonjé gant-han a oa mab ar roue Franz, he niz, a behini hen defoa kommerret ar strumm hag ann neuz.\nDont a ra ann amzer iwé ma renk gwillioudi, hag a c′han ur mab bihan ar c′haera. Met setu pa deu a roue, evel bemdez, ha pa wel ur bugel bihan en ur c′hawel, hag he verc′h klanv en hé gwélé, ez eo terrupl fuloret, hag\nAdtapet diwar « https://br.wikisource.org/w/index.php?title=Pajenn:Luzel_-_Koadalan.djvu/11&oldid=133349 »


Kurdistan Siria - Wikipedia\nKurdistan Siria (Kurdistana Sûriyê e kurdeg), pe Kurdistan ar C'hornôg (Kurdistana Rojava, Rojavayê Kurdistanê e kurdeg), ent-berr Rojava ("kornôg"), eo an anv a roer d’ar rannoù eus Siria a zo annezet gant Kurded, e hanternoz hag e biz ar stad-se, war harzoù Turkia.\nBanniel Kurdistan ar C'hornôg\nKartenn eus Siria ma weler Kurdistan ar C'hornôg, en norzh d'al linenn ruz (kartenn gurdek).\nA-gozh eo annezet ar c’hornadoù-se gant Kurded ha lakaet e voent e-barzh Siria, pa voe savet ar stad-se e dibenn ar Brezel-bed Kentañ, tra ma oant en Impalaeriezh Otoman diagent. Ul lodenn eo Kurdistan Siria eus un hollad brasoc’h, Kurdistan, hag en em astenn war meur a stad eus ar Reter-Nesañ : Turkia, Irak hag Iran. Etre ur milion ha tri milion a dud zo o chom e Kurdistan Siria, war ur gorread etre 12 000 ha 15 000 km². Efrîn (Afrin), Kobanê (Ayn al-Arab) ha Qamişlo (Qamishli) eo ar c’hêrioù brasañ en toleadoù-se. Kurded a gaver ivez e kêrioù bras all eus Siria, evel Damask.\nAbaoe 2012 ha deroù ar brezel diabarzh e Siria ez eus un darn eus Kurdistan Siria etre daouarn strolladoù kurd armet, met da dalañ o deus ouzh ar Stad Islamek.\nKurdistan Siria, 2014\nKurdistan Siria, 2015\nKurdistan Siria, 2016\n↑ Amitiés kurdes de Bretagne, pennad, 26/08/2013\n↑ Les Kurdes de Syrie, Université Laval, Québec\n↑ Ar Gurded o staliañ o emrenerezh, Ya !, 18/01/2013 ; Bremañ, Gouere-Eost 2013, p. 6\nAdtapet diwar « https://br.wikipedia.org/w/index.php?title=Kurdistan_Siria&oldid=1888247 »\nDernière modification le 19 Du 2020, à 07:50\nKemmoù diwezhañ degaset d'ar bajenn-mañ d'an 19 Du 2020, da 07:50.


Betws Newydd - Wikipedia\nIliz Sant Aeddan, Betws Newydd.\nBetws Newydd (skrivet Bettws Newydd e saozneg) zo ur gêriadenn vihan e Sir Fynwy, e gevred Kembre. Emañ e-kreiz ar gontelezh, etre Brynbuga ha Rhaglan. E parrez Llanarth emañ.\nBez' eo unan eus al lec'hioù niverus eus Kembre a zo savet o anvioù diwar Betws, ur ger hag a dalvez kement ha ti-pediñ. Evit Betws Newydd, dave a ra an anv-se d'ur chapel vihan a voe savet eno er Grennamzer. Eus ar XVvet kantved eo an iliz a zo bremañ. Ur jube kozh zo enni En he c'hichen ez eus div ivinenn gozh, 1000 bloaz dezho..\n↑ Bettws Newydd Church - Coflein (en)\n↑ Bettws Newydd - ancient-yew.org (en)\nAdtapet diwar « https://br.wikipedia.org/w/index.php?title=Betws_Newydd&oldid=1978406 »


Poste Animatourien ha stajidi DABU\nPériode 24/07 --> 30/07/2022\nLieu Ar Roc'h-Jëody (22450)\nEmployeur Ti ar C'hoadoù\nMission Ni zo o klask war-lec'h animatourien DABU evit buheziñ ar c'hamp vakañsoù "Kaïak e Bro-Dreger", azalek ar 24 betek an 30 a viz Gouere er Roc'h-Jeody. Degemeret vo 24 bugel etre 8 ha 12 bloaz. Graet e vo kaiak goude merenn gant ar vugale : ar c’hentelioù vo kaset gant kreizenn kanoe ar Prajoù. Ar skipailh buheziñ a raio war-dro ar vuhez pemdez. Ar pal a vo lakaat ar vugale da dremen vakansoù plijus en natur. Kousket vo e teltennoù, aozet vo boued gant ar vugale, kaset vo beilhadegoù d’an noz. Pinvidik eo al lec’h : moaien vo da gas ur bern c’hoarioù en natur ha da vont da bourmen gant ar vugale e-kichen ar ster Yeodi. Implijet vo al lec’h hag ar c’hoad evit ober c’hoarioù bras tro dro d’ar C’hastell Du. Ur bern c’hoarioù diwar-benn istor al lec’h vefe da ijinañ ha da gas.\nProfil Kasit deomp ho CV ma z'oc'h dedenet : klask a reomp tud menet da vevañ a-stroll, leun a startijenn ha plijet da gontañ ar gaoz e brezhoneg. Degemeret vo tud gant an DABU klok pe tud o tremen ar staj DABU\nRémunération 50 € brut dre zevezh\nRemarques 7 devezh labour + 1 devezh prientiñ\nContact Aziliz Cornec - Renerez ar c'amp ; cornecaziliz@hotmail.fr ; 06 37 57 39 36\nFiche modifiée le 2022-06-23 10:47:25


Sylvie Kinigi (ganet e 1952) zo ur bolitikourez tutsi eus Burundi, bet ministrez kentañ ha prezidantez ar vro.\nAnvet e voe Kinigi da vinistrez kentañ Burundi gant Melchior Ndadaye d'an 10 a viz Gouere 1993. Dre ma oa hutu ar prezidant e tiskoueze hec'h anvidigezh ur c'hoant da sevel liammoù etre div genel ar vro. Torret e voe ar c'hoant-se gant lazhadeg Ndadaye ha 6 eus e vinistred gant soudarded d'an 21 a viz Here 1993. Kregiñ a reas neuze ur brezel diabarzh kriz etre Hutued ha Tutsied. Kinigi a gavas repu e kannati Bro-C'hall. Sevel a reas ur gouarnamant nevez ha mont da brezidantez en etrekarg d'ar 27 a viz Here.\nE miz Genver 1994 e tivizas ar Parlamant envel Cyprien Ntaryamira, bet ministr al labourerezh-douar, da brezidant. Sylvie Kinigi a asantas d'an diviz-se ha dilezel he c'harg d'ar 5 a viz C'hwevrer.\nAdtapet diwar « https://br.wikipedia.org/w/index.php?title=Sylvie_Kinigi&oldid=1814801 »\nKemmoù diwezhañ degaset d'ar bajenn-mañ d'an 13 Kzu 2018, da 00:11.


Wikipedia:Kumuniezh/An davarn/sizhunvezh 42 bloaz 2009 - Wikipedia\nWikipedia:Kumuniezh/An davarn/sizhunvezh 42 bloaz 2009\n1 12/10/2009 — 18/10/2009\n1.3 Respont Kadbzh\n1.4 Merour nevez\n1.5 Stanket kont Meven da viken\n1.6 Dilemel kont "Gwilhmod"\n1.7 29 800\n1.7.1 Lodenn bleustrek, evit ar c'hinnigoù\n12/10/2009 — 18/10/2009\nskrivañ un dra bennak en eil sizhun ha daou-ugent eus 2009 | An davarn | sizhun a-raok — sizhun war-lerc'h\nVotadeg zo evit dilenn merourien nevez d'ar Wikipedia brezhonek. Digor e vo ar votadeg e-pad eizhteiz, da lâret eo adalek an 9 a viz Here 2009 betek ar 15 a viz Here 2009. http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009\nUr porched zo bet savet evit Alamagn, evel ma'z eus evit broioù all. Er bajenn-se e kaver titloù pennadoù a bep seurt a denn da Alamagn. Gallout a reer e implijout da gavout pennadoù. Gallout a reer ivez e lakaat e traoñ pennadoù nevez, da heñchañ al lennerien war-zu pennadoù all, gant ar patrom:Porched Alamagn. --Llydawr 13 Her 2009 da 19:44 (UTC)\nRespont Kadbzh[kemmañ ar vammenn]\nTe 'oar kenkoulz ha me e ra van da grediñ pezh a lavar: droug en doa ouzh lod eus tud ar wikipedia a-raok anavezout ar wikipedia zoken. E gaozioù n'int graet nemet evit klask lakaat an dud da grediñ ez eo merzheriet, evel ma vije bet merzheriet e Skaer. Pa weler niver ha danvez e bennadoù n'en deus ket da fogasiñ koulskoude. Bianchi-Bihan 15 Her 2009 da 15:33 (UTC)\nGouzout a ra Meven piv eo an dud, neuze ne lavar se nemet evit c'hoari e abostol hag ar stourmer evit ar frankiz, "dieuber ar wikipedia" emezañ. Goulenn a ray sikour ar C'hallaoued da zieubiñ ar vro gante? Gwelloc'h paouez gant ar gaoz-se amañ e pajenn merzher ar frankiz, ha kendelc'her el lec'h dereat nemetañ zo dre amañ: en davarn. Bianchi-Bihan 15 Her 2009 da 04:22 (UTC)\nEvel-just Aogust. Neal (Kaozeal) 15 Her 2009 da 19:10 (UTC)\nAogusta, mar plij. Evel ma mamm-gozh.Bianchi-Bihan 17 Her 2009 da 09:46 (UTC)\nDilennet eo bet hiziv Ex-Smith da verour nevez ar wikipedia-mañ. Neal (Kaozeal) 15 Her 2009 da 11:41 (UTC)\nStanket kont Meven da viken[kemmañ ar vammenn]\nGoude meur a stankadenn an eil war-lerc'h eben, em eus ranket stankañ kont Meven da viken goude bezañ krouet ur gont nevez evit klask mont e-bioù d'ar stankadenn gent (bet hiraet he fadelezh c'hoazh dre ma oa bet klasket votiñ keit ha ma vane stanket e gont outañ dija) a-benn kas tagadennoù personel da implijerion/ezed all (amañ hag amañ da skouer).\nKeit ha m'emeur ganti, daosut d'ar pezh a gred dezhañ, n'eo ket me ha Bianchi-Bihan an hevelep den. Hen touiñ a ran. Neal (Kaozeal) 14 Her 2009 da 14:14 (UTC)\nGast! Ha me prest da grediñ bidennoù egile. Bianchi-Bihan 15 Her 2009 da 04:32 (UTC)\nDilemel kont "Gwilhmod"[kemmañ ar vammenn]\nGoulenn a ran ouzh ma vo dilamet a-grenn ar gont Gwilhmod gant atebeg al lec'hienn-mañ Gwilhmod 16 Her 2009 da 19:41 (UTC)\nMat eo. Graet eo. Neal (Kaozeal) 17 Her 2009 da 09:32 (UTC)\n29 800[kemmañ ar vammenn]\nTizhet eo bet 29 800 pennad ar week-end-mañ war hor wiki-ni. A-benn nebeut e vimp da 30 000. Ur mennozh a zo deuet din.\nKinnig a ran e klaskfemp sevel ur pennad evit embann e-barzh ar gazetenn vrezhonek YA!. Me 'zo a-du da vont e darempred ganto evit goulenn ma vo posubl, d'am soñj e vo mat. Ma vezoc'h a-du e vefe mat dibab petra 'vefe pouezus lakaat e-barzh (an niveroù hag all) ha goude e savfe unan ac'hanomp ur pennad hag e labourfemp evit klokaat anezhi.\nHa marteze e vefe posupl (pa vo deuet ar mare) klask ivez mont e darempred gant kazetennoù brasoc'h evel Ouest-Fance pe Le Telegramme, ha perak pas zoken gant kazetennoù bras Paris (Le Monde, Marianne, Le Nouvel Obs ...).\nUn abeg e vefe evit brudañ ar brezhoneg ha Wikipedia e brezhoneg. Kinnig a ran-se abred un tamm evit ma vefe amzer da brederiañ. Petra soñjoc'h ? --Y-M D 18 Her 2009 da 18:49 (UTC)\nKemennet e vo e-barzh ABP hag e lec'hienn (pe load) Diwan. Keloù a vo kaset da bep tu. Ne vir ket a gomz eus se etrezomp evel just. Ma vije bet c'hoant e-barzh tud Ya da gomz eus ar wikipedia dija o dije graet: tud gopret zo ganto, gant hon wiki-ni n'eus ket. 82.253.90.222 19 Her 2009 da 03:21 (UTC)\nGwir eo n'am boa ket soñjet el lec'hiennoù-se. Tu 'vefe en ober ivez war hini Dihun ha Div Yezh. Pa lenner YA ! e weler splan ne vez ket skrivet an holl pennadoù ganto, n'o deus ket amzer hag arc'hant evit gopra tud a-walc'h. Hag ouzhpenn-se n'on ket sur e ouifen ez eus eus hor wiki-ni. Ha ne goustfe seurt deomp klask d'an nebeutañ. Piv a raio war-dro evit ABP ha Diwan ? --Y-M D 19 Her 2009 da 08:53 (UTC)\nKentañ tra, ober an 200 pennad a vank, ha n'eus ket nemeur a dud ouzh ar stern. Aes eo teurel evezh e vez muioc'h a dud war-dro pa vez anv a votiñ "a-enep". N'eo ket ken skuizhus.\nABP ha Diwan o deus embannet kresk ar wikipedia bep tro. Ma ne vez ket lennet keleier ABP gant kazetennerien Breizh e kav din ne reont ket o labour.\nPa vez kaset keloù ganin ne ankouaan ket Ya!, int avat a ankoua ober anv eus ar wikipedia brezhonek marteze. N'ouzon ket, ne lennan ket Ya!.\nPa vo tizhet an 30 000, e c'halli kas da gemenn, ha gwelout a ri petra a vo graet anezhañ ganto. Bianchi-Bihan 19 Her 2009 da 11:14 (UTC)\nGwelet 'vo ma vo degemeret ar pennadoù pe get. Ha kreskiñ a ra buan an niver a bennadoù memestra, dindan 2 zevez ez eus bet tost 20 pennad nevez. --Y-M D 19 Her 2009 da 12:33 (UTC)\nTizhout 30 000 pennad, sed ar pal kentañ. A-du gant ar pezh a skrivas Bianchi : n'eo ket din d'ober labour tud paeet evit ober o labour. Le Monde, Marianne (!), Ouest-France : ha dedennet eo an dud-se gant ar brezhoneg? --Ex-Smith 19 Her 2009 da 16:01 (UTC)\nGwir eo. Met morse ne vo komzet ouzhomp ma ne glaskomp ket brudañ hon afer. Dre-se e c'hellomp klask skrivañ dezho. Hag ouzhpenn e c'hell reiñ ur brud vat eus ar brezhoneg bev. Hag marteze degas tud hag un implij ouzhpenn gant hor wiki-ni. Me 'zo a-du ober war-dro ha ma c'helloc'h reiñ mennozhioù din e vefe gweloc'h c'hoazh. --Y-M D 19 Her 2009 da 16:52 (UTC)\nLodenn bleustrek, evit ar c'hinnigoù[kemmañ ar vammenn]\nDa gentañ e vo ret skrivañ, ha petra a gafer pouezus lakaat e-barzh (an niveroù hag all) ? Gouest hon da skrivañ un dra met karout a rafen kaout alioù war an danvez da lakaat. Trugarez --Y-M D 19 Her 2009 da 12:33 (UTC)\nUr pennad a oa bet skrivet 2 pe 3 bloaz 'zo e pajenn kentañ Ya! gant unan ac'hanomp. Marteze e c'hellfes kemer harp ouzh ar pennad-se ma kavez en-dro an niverenn. Skrivet oa bet eus ar fed e oa wikipedia digor d'an holl, digoust ha kentelius (hag all) ma 'm eus soñj mat.--Gwendal 19 Her 2009 da 17:19 (UTC)\nUr pennad a oa bet skrivet daou vloaz zo ganin db ar wikipedia brezhonek, lennet gant izili oberiant an ampoent, aprouet gante ma ne fazian ket, ha skignet e meur a lec'h abaoe, warlene hag er bloaz-mañ. Ne oa savet den a-enep neuze. Hennezh eta a vo kaset en-dro ganin, kerkent ha serret an 30 000, a-raok fin ar miz marteze. Amañ e weler piv zo o labourat da dapout anezho: []. N'omp ket gwall niverus. Bianchi-Bihan 19 Her 2009 da 20:26 (UTC)\nMarteze e c'helfes diskouez deomp ar pennad en-dro evit ma c'helfemp klokaat an titouroù ma 'z eus ezhomm ? Te peus lavaret ivez ne vefes ket sur e vefe embannet ganto. Ar pezh a ginnigan a vo ober war-dro, mont a rafen e darempred ganto war eeun hag e-mod-se e vefe muioc'h a chañsoù evit ma vefe embannet. Deoc'h da welet. A galon --Y-M D 20 Her 2009 da 12:04 (UTC)\nUr gartenn dispar eusKembre zo er pennad cy:Edeirnion. Aes eo he c'hemer., hep anvioù avat, ha neuze eo didalvoud. Hag he c'hemer gant an anvioù-lec'hioù? Piv 'oarfe penaos ober? Bianchi-Bihan 18 Her 2009 da 06:28 (UTC).\nTaolet em eus ur sell ha n'em eus kavet kartenn ebet. Marteze ez eus ur gudenn gant al liamm az peus kaset? A galon.--Ex-Smith 18 Her 2009 da 07:55 (UTC)\nHag e oa, si ha fazi ganin. Reizhet uheloc'h. Ha kavet ur gartenn all tost ken brav. Bianchi-Bihan 18 Her 2009 da 08:07 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_42_bloaz_2009&oldid=580909 »\nKemmoù diwezhañ degaset d'ar bajenn-mañ d'an 20 Her 2009, da 12:04.


Dic Penderyn (1808 – 13 a viz Eost 1831), a oa anvet Richard Lewis e gwironez, a oa ur micherour eus Kembre a c'hounezas brud dre ma voe e penn Emsavadeg labourerien Merthyr Tudful e 1831.\nGanet e oa bet en Aberafan ha labourat a rae en ur vengleuz glaou e Merthyr Tudful. E mizioù Mae ha Mezheven 1831 e oa krog mengleuzierien Merthyr da vanifestiñ a-enep o goproù izel, ha Richard Lewis a oa unan eus an dud a oa en o fenn. Ken kalet e oa ar manifestadegoù ma voe kaset an arme da Verthyr Tudful. E-pad ur sizhun, e deroù Mezheven, e voe emgannoù etre ar soudarded hag ar vicherourien, a oa armoù ganto ivez. A-benn ar 7 e oa an arme e penn an traoù en-dro, dre nerzh. C’hwec’h den warn-ugent a voe harzet dre m’o doa kemeret perzh en emsavadeg. En o zouez e oa ur mengleuzier 23 bloaz anvet Richard Lewis ha lesanvet Dic Penderyn, diwar anv ar geriadenn ma oa o chom.\nTamallet e voe dezhañ bezañ gloazet ur soudard skosat gant ur vaionetezenn. Daoust ma ne oa prouenn ebet a-enep dezhañ, daoust ma ne oa ket ar soudard gloazet evit lavaret gant piv e oa bet taget, ha daoust ma nac’he Dic Penderyn en dije graet kement-se, e voe kondaonet d’ar marv gant ul lez-varn e Kerdiz. Hiziv e soñjer e fellas d’ar gouarnamant reiñ ur gentel d’an emsaverien, en ur lazhañ unan anezho. Eñ e voe an hini nemetañ a voe kondaonet d'ar marv, pa oa bet harzet ouzhpenn 20 a dud. Krouget e voe Dic Penderyn d’an 13 a viz Eost 1831. Miliadoù a dud a gemeras perzh en e obidoù. Ha goude e varv e voe gwelet evel ur merzher gant tud ar vro, ha pelloc’h zoken.\nAdtapet diwar « https://br.wikipedia.org/w/index.php?title=Dic_Penderyn&oldid=1498118 »


Pajenn:Le Gonidec - Bibl Santel pe Levr ar Skritur Sakr, eil levr.djvu/87 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/87\nnod Fassur, hôgen spoun̄t a bép tû.\n4. Râg ével-henn é lavar ann Aotrou : Chétu mé a rôiô ac’hanod d’ar spoun̄t, té ha da holl viñouned ; hag hî a vézô dispennet gan̄t klézé hô énébourien, ha té her gwélô gan̄d da zaoulagad ; hag holl Juda a rôinn étré daouarn roué Babilon ; hag hén̄ hô dizougô da Vabilon, hag hô lazô gan̄d ar c’hlézé.\n5. Réi a rinn ivé holl vadou ar géar-man̄, hag hé holl c’hounid, hag hé holl draou talvouduz, hag holl den̄zoriou rouéed Juda a rôinn étré daouarn hô énébourien ; hag hî hô freizô, hag hô c’hémérô, hag hô dizougo da Vabilon.\n6. Ha té, Fassur, ha kémen̄d hini a zô enn da dî, a iélô é sklavérez ; da Vabilon é teûi, hag énô é varvi, hag énô é vézi bésiet, té ha da holl viñouned, da béré éc’h eûz diouganet gévier.\n7. Va douellet éc’h eûz, Aotrou, ha touellet ounn bét ; kréoc’h égéd-oun oud bét, hag oud bét tréac’h d’in ; da vézégez ounn deûet héd ann deiz ; holl é réon̄t goab ac’hanoun.\n8. Rak pell zô é komzann, é c’harmann a-éneb ar fallagriez, hag é tiouganann ann disman̄tr ; ha gér ann Aotrou a zô deûet d’in da vézégez ha da c’hoapérez héd ann deiz.\n9. Hag em eûz lavaret : Na rinn mui a véneg anézhan̄, ha na gomzinn mui enn hé hanô ; hôgen deûet eo em c’haloun ével eunn tân loskuz, a zô en ém zerret em eskern ; hag ounn fatet, ô véza na hellenn mui hé c’houzan̄vi.\n10. Râk kalz kunuc’hennou em eûz klévet, ha gériou spoun̄tuz trô-war-drô : Heskinit-hén̄, heskinomp-hén̄ ; hag ar ré holl péré a oa é péoc’h gan-én̄, ha bépréd em c’hichen, a lavarô : Touellomp-hén̄ mar gellomp, ha nî a vézô tréac’h d’ézhan̄, hag a dennô ven̄jan̄s anézhan̄.\n11. Hôgen ann Aotrou a zô gan-én̄ ével eur brézéliad kré ; rak-sé ar ré a heskin ac’hanoun a gouézô ; ha na vézint két tréach d’in. Mézékéet-brâz é vézin̄t, ô véza n’hô deûz két poellet ar vézégez peûr-baduz, ha n’az ai bikenn da-nétra.\n12. Ha té, Aotrou ann arméou, péhini a arnod ann dén reiz, hag a wél ann digroazel hag ar galoun, grâ ma wélinn, me az péd, ar ven̄jan̄s a denni anézhô ; râg enn-od em eûz lékéât va c’héfridi.\n13. Kanit d’ann Aotrou, meûlit ann Aotrou ; ô véza ma en deûz tennet éné ar paour eûz a zaouarn ar ré zrouk.\n14. Milliget ra vézô ann deiz é péhini ounn bét ganet ; ha na vézet két benniget ann deiz é péhini é deûz va mamm va ganet.\n15. Milliget ra vézô ann dén en deûz digaset kélou d’am zâd, ô lavarout : Eur mâb a zô ganet d’id ; ével pa vé bét eunn abeg a lévénez évit-han̄.\n16. Ra vézô ann dén-zé ével ar c’hériou en deûz disman̄tret ann Aotrou, hép keûz é-béd ; ra glévô garm diouc’h ar min̄tin, ha iudérez d’ar c’hrésteiz.\n17. O véza n’en deûz két va lazet abarz ma oann ganet, évit ma teûjé va mamm da véz d’in, ha ma en̄gehen̄tché hé c’hôv hép génel bikenn.\n18. Pérâg ounn-mé deûet er-méaz eûz a gôv va mamm, évit gwélout poan ha gloaz, hag évit ma vézô bévézet va deisiou er vézégez ?\nTraou a lavar ann Aotrou da dûd Jéruzalem évit savétei hô buez.\n1. Ar gér-man̄ a iéaz da Jérémias digan̄d ann Aotrou, pa gasaz ar roué Sédésias étrézég enn-han̄ Fassur, mâb Melc’hias, ha Sofonias, mâb Maasias ar bélek, ô lavarout :\n2. Goulenn kuzul digan̄d ann Aotrou évid-omp ; râk Nabukodonosor, roué Babilon, a stourm ouz-omp ; ma rai ann Aotrou burzudou enn hor gounid, ével ma eo boazet da ôber, ha ma pellai hé-man̄ diouz-omp.\n3. Ha Jérémias a lavaraz d’ézhô : Ével-henn é lévérrot da Zédésias :\n4. Ével-henn é lavar ann Aotrou Doué Israel : Chétu mé a zistrôiô ann armou brézel a zô étré hô taouarn, ha\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/87&oldid=157201 »\nKemmoù diwezhañ degaset d'ar bajenn-mañ d'an 25 Meu 2020, da 11:51.


Kaozeal:Gwadeloup - Wikipedia\n--Neal 19 Du 2006 da 16:49 (UTC)[respont]\nPerak Gwadeloup , teir silabenn (ha distagañ "e" evel Menez Bre?) ha nelet Gwadloup, pa ne vez distaget nemet div silabenn ha pa glot gant an anv kreolek ouzhpenn?Bianchi-Bihan 4 Du 2006 da 06:40 (UTC)[respont]\ningal eo din. petra soñj an dud all? met sell da gentañ ouzh istor ar bajenn hag e weli eo bet labourat warnañ gant meur a hini (n'on ket en o zouez d'am soñj) ha betek-hen hini ebet en doa savet ar goulenn-se. ret eo kompren neuze eo reizh ar stumm-se evit an darn vrasañ eus an implijerion ha rankout a ra bezañ miret keit ha ma ne vije ket bet tizhet un emglev all.--Neal 4 Du 2006 da 08:07 (UTC)[respont]\nA-du on gant an doare se de labourat. Salv ma vo graet gantañ gant an holl.Bianchi-Bihan 4 Du 2006 da 09:09 (UTC)[respont]\nan doare boas da labourat an hini eo. pa sav ur gudenn 8evel ma'z eus bremañ) e vez tabutet ha klasket e diskoulmañ.--Neal 4 Du 2006 da 10:41 (UTC)[respont]\nLamet kuit un tamm arroudenn[kemmañ ar vammenn]\nLamet 'm eus kuit un tamm arroudenn diwar-benn etimologiezh an anv (lezet em eus avat ar meneg e teue eus an arabeg), ablamour n'eo ket un etimologiezh war-eeun:\ner pennad Guadalupe emañ e blas kentoc'h;\nn'emañ ket an holl a-du gant an etimologiezh a oa bet roet.Rognogno 24 Meu 2007 da 10:50 (UTC)[respont]\nGwadloup[kemmañ ar vammenn]\nYa, a-du gant Bianchi-Bihan: perak Gwadaloup ha pas Gwadloup? Gwadloup a vez graet gant ar vrezhonegerien (e keñver distagadenn dre gomz d'an nebeutañ), hag ouzhpenn-se ez eo ar furm kreolek. Politikerezh ar wikipedia brezhonek a zo doujañ ar muiañ ar gwellañ d'ar furm orin. Setu pa glot gant an distagadur boutinañ e Breizh!... Benoni (Kaozeadenn) 30 Gwe 2007 da 20:14 (UTC)[respont]\nInfobox[kemmañ ar vammenn]\nUr gudenn zo e patrom an infobox : eilpennet eo hedred ha ledred (61° 34' 59" Su/16° 15' 00" Reter a laka Gwadloup tost da Antarktika !). 2.13.92.208 12 Ebr 2015 da 08:01 (UTC)[respont]\nAdtapet diwar « https://br.wikipedia.org/w/index.php?title=Kaozeal:Gwadeloup&oldid=1770215 »\nKemmoù diwezhañ degaset d'ar bajenn-mañ d'an 19 Gwe 2017, da 15:35.


Kartenn lec'hiañ Karrek e Kernev-Veur\nKarrek (LFE: ['kar:ɛk], Karrek e kerneveureg, Carrick e saozneg) a oa ur rannbarzh a Gernev-Veur, ur gorread 461.000 km² dezhi. E 2005 e oa 90.600 a dud o vevañ eno. E Truru edo ar greizenn velestradurel.\nTruru Aberfal/Pennrynn ha Kammbronn/Rysrudh eo ar c'hêrioù penanñ eus pezh a oa Karrek.\nKrouet e oa bet ar rannbarzh d'ar 1añ a viz Ebrel 1974 pa oa bet enteuzet kumunioù Truru, Aberfal ha Pennrynn gant Rannbarzh War-ar-maez Truru. Mont a reas da get d'ar 1añ a viz Ebrel 2009, kendeuzet ma voe, evel Distrigoù all Kernev-Veur, gant ar C'huzul-Kontelezh da sevel a-gevret hiviziken Kuzul Kernev-Veur.\nPyran ar Woethel\nAdtapet diwar « https://br.wikipedia.org/w/index.php?title=Karrek&oldid=1921129 »


d'ar red - Wikeriadur\nSavet gant d'ar ha red.\nMont, dont d'ar red, d'an daoulamm\nMet petra a welan ‘tont d’ar red d’am c’haout ? Louis Eunius 35\nHa setu ar merc’hed da dont d’ar red, KAB 1/223\n[...], dek den e-lec'h unan a vije kavet da vont d'ar red da gas kemenn d'ar venec'h. — (Lan Inizan, Emgann Kergidu 1, Brest, 1877, eil emb. Al Liamm 1977, p. 35.)\nHe distaga a riz buan, ha dont a riz gant-hi d'ar red da gaout an iliz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 118.)\nPa gavaz d'ign oa eat ar zoudarded eur pennad var hent Guitevede, e saviz euz va c'huz hag e lamchon enn hent braz, hag hen treuziz d'ar red evit mont, abiou penn ti Bielon, adreuz an douarou, varzu koajou Kermenguy, el leac'h m'edo an Aoutrou de Kerbalanek ha va c'hamaraded. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 136.)\nEul lamm a riz var ar c'hraou a zo e soul, ha d'ar red ez iz a-hed an doen hag e lammiz er park enn tu dianveaz d'ar porz kloz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 140.)\nRoit d'ezo arrebeuri koulz ha re Bariz ha koulz marc'had; gwiskamanchou ken aez ha re Bariz, ha koulz marc'had ; gazetennou ken beo ha ken brao ha re Bariz evid eur gwennek, ha faver ho kenvroïz a zeuio d'ho kaout d'ar red. — (Delliou buez, Ar Bobl, 13 Kerzu 1913, p. 2e.)\n— [..]. Mont a ran d'ar red beteg ar verouri, da gerc'hat eur vi yar, unan fresk o tont diouz an neiz. — (Ivon Krog, Eur Zac'had Marvailhou, Buhez Breiz, Kemper, 1924, p. 20.)\nKe (Kerz) d'ar red war e lerh. — (Jules Gros, Le trésor du breton parlé Première Partie, 1966, p. 129.)\nMe a oa deut d'ar red a-dreuz ar hribineier, n'ouzon ket penaoz em-oa gallet dond ahano. — (Jules Gros, Le trésor du breton parlé Deuxième Partie, 1970, p. 288.)\nPa on-oa klevet ar hloh o son alum e oam deut d'ar red d'ar gêr. — (Jules Gros, Le trésor du breton parlé Deuxième Partie, 1970, p. 481.)\nTreuziñ ar porzh d’ar red, — (Fañch an Uhel, Kontadennoù ar Bobl/1, Al Liamm, 1984, p. 113.)\nMont d’ar red-tan, d’ar red-tan-put\nOber udb d'an hanterred\nAdtapet diwar « https://br.wiktionary.org/w/index.php?title=d%27ar_red&oldid=319099 »\nKemmoù diwezhañ degaset d'ar bajenn-mañ d'an 28 Gou 2021, da 21:22.


Victoire de France (1556-1556) - Wikipedia\nVictoire de France (1556-1556)\nUr pennad Victoire de France zo ivez.\nVictoire de France, gant he c'hoar Jeanne de France en diadreñv, hag o breur Louis en diaraog\nVictoire de France, bet ganet d'ar 24 a viz Mezheven 1556 e Saint-Germain-en-Laye ha marvet daou viz goude d'ar 24 a viz Eost, a oa pedervet merc'h ar roue gall Herri II (Bro-C'hall) hag e bried Caterina de' Medici.\nC'hoar gevell e oa da Jeanne de France, marvet kenkent ha ganet. Darbet e voe d'ar vamm mervel ivez, diezelañ ar bugel a voe ret ober e kof ar vamm.\nBadezet prim e voe ar verc'hig en deiz-se en-eeun, ha daou baeron ha div vaeronez he doe : ar c'hardinal Antonio Carafa, niz d'ar pab Paol IV, ha François de Lorraine, dug Guise, hag an dugezed Marie II de Saint-Pol ha Louise de Montpensier.\nMervel a eure ar briñsezig daou viz goude. Ne fellas ket d'ar rouanez genel bugel ebet ken.\nAdtapet diwar « https://br.wikipedia.org/w/index.php?title=Victoire_de_France_(1556-1556)&oldid=1813015 »\nKemmoù diwezhañ degaset d'ar bajenn-mañ d'an 6 Kzu 2018, da 20:29.


Sketla Segobrani vol1/Rann 20 - Wikimammenn\nSketla Segobrani vol1/Rann 20\nX3 (Emil Ernod, Meven Mordiern, Frañsez Vallée)\nPrud’homme, 1923 (Kenta Kevrenn, p. 85-87)\n◄ EIL LEVR : Teutatis Diwar-benn ar benrouanez a renas war ar vro-Wenn Ar Bagadou a zeuas eus ar vro-Wenn ►\nDiwar-benn ar benrouanez a renas war ar vro-Wenn.\nDaouzek roue-meur a renas war ar vro-Wenn adalek ma voe savet ar rouantelez gant Teutâtis ha Lugus, mab Kênos, beteg an deiz ma voe rannet ar vro ha diskaret e dismantrou e-kreiz tenvalijenn ar maro. Ar re-man eo anoiou an nao kenta eus ar roueed-ze a vesas ar remziadou gwenvidik a ouenn Vanos. Diouz renk e rôan anezo dre m’o deus en em warlerc’hiet, o teraoui dre an hena hag o tibenni dre an nesa d’eomp :\nSenodonnos, Senorix, Senokondos, Kavaros, Matidonnos, Epatix, Marotigernos, Tigernomagalos, Eparios .\nEn trede bloavez eus rouantelez Epatix eo e c’hoarvezas ar genta divrôadeg war-du ar C’hornog ; neuze eo ec’h embregas da bobla bro ar Goularz ar bagad a voe henchet gand an alc’houeder drantik. En amzer ar roue Eparios, ar c’houec’hvet bloavez eus ar renadur anezan, eo e voe tremenet harzou ar vro-Wenn gand an Tri Den Kollus hag an tri c’harrad gwallou anezo, renet gant teir merc’h an Amc’houlou. Er mare-ze eo e voe kaset da benn ar pez a zo bet anvet gand an hen-danevellou « an disrannadeg-veur », ma kimiadas Nemetos, mab Tigernomagalos, war-du ar C’huz-heol, a-gevret gantan triouec’h mil a dud, ken paotred ken merc’hed, eus penna tiegeziou ar vro. Hag eun darn eus ar re a oa chomet er vro-Wenn en em savas ouz ar roue Eparios, ouz ar vibien hag ar merc’hed anezan, o doa digemeret ha skignet an nevezentiou a-ziavaez-vro, ha brezel a rejont ouz an eil darn. Gand ar rann-galon ar roue Eparios en em lazas, hag an daouzek mab hag an ugent merc’h anezan, kouezet er stourmad ouz an ti-roue, a voe losket o c’horfou e-kreiz an tan-gwall a bulluc’has an ti. Neuze, deut an trec’h ganto, ar re a oa a-du gant derc’hel giziou ar vro a anvas da roue-meur eun den a ouenn c’hlan ; nemet a stad izel a-walc’h e oa-hen, dilufr e ano hag e nesanded, dre m’o doa ar pep brasa eus an tiegeziou uhel, a vage danveziou-rouanez, kimiadet gant Nemetos ha m’oa bet gounezet gand an nevezentiou-diavaez ar re anezo a oa chomet er vro. Gaisorix a raed eus ar roue nevez, ha daou roue all a zeuas war e lerc’h, Kortoros ha Vidukos. En amzer Vidukos eo, en navet bloaz eus e renadur, ez eas diouz ar vro-Wenn ar seizvet ha diweza bagad deut eus ar Reter da vro ar Goularz, an hini a voe ambrouget gand ar bleiz Orgetos.\nGoude Vidukos ne voe ken a roue-meur d’ar vro-Wenn war e lerc’h, direizet m’oa ar vro gand an dizunvan hag an diren, pa zigemere darn an holl c’hiziou estren, darn lod hepken anezo, ha m’edo darn all ouz o argarzi en holl d’an holl. E skeud an dizunvaniezou-ze, ar c’hasoniou a voe hadet ganto hag an emstourmadou a zeuas da heul, en em zilas ar varc’hadourien diavaeziad beteg e doun ar vro, oc’h anavezadenni henchou ha gwenodennou, o jedadenni penn-kêriou, krenvlec’hiou, tïez a-skign, o veizadenni niver ar vrezelourien, o hoala, o vreina an darnvuia eus an uhelidi, eus ar roueed hag ar pennou, o saotra kalon hag ene ar yaouankiz. Hounnez e voe ar genta gwalenn. Eun nebeut bloaveziou goude-ze, war roudou ar varc’hadourien o henche, e tigouezas ar vrezelourien estren a beurwastas ar vro-Wenn oc’h ober enni a beb doare taoliou fero. He feuz-dibobla a rejont dre lazadegou bras, hag e kasjont ganto da sklaved eur maread paotred ha merc’hed yaouank a-gevret gant pennou-chatal diniver. An eil gwalenn e voe ze. An drede gwalenn e voe an naonegez hag ar c’hlenvedou a beurvarras war ar c’henta gwall gand ar varc’hadourien hag ar vrezelourien. Adarre en em astennas war ar maeziou diboblet ar gouelec’h gand e bradou milvleuennek hag e goadou dilavar hep kan evned ; hag en em vantellas gant geot ha deil glas an douar bet douret a wad ha warnan dismantrou mogedet hag eskern gwenn o krina. Hag ar re zibaot-kaer o doa en em viret ouz al lazadegou, ouz ar sklavadegou, ouz ar vosenn hag an naonegez, a renas eur vuhez reuzeudik, kuzet e doun douna ar c’hoadou pe en enezennou ar paludou. Pa n’o doa ken a zaout, beva diwar gig gouez, gwriziou ha frouez a rankjont ober, a-skign aman hag ahont dre diegeziou kevre ebet kenetrezo ; war zisleberi ez ejont gand an dienez, oc’h ankounac’haat tamm-ha-tamm kement o doa desket digand o zadou, kement a oa bet kelennet d’ezo gand an doueed.\nSetu aze istor ar vro-Wenn evel em eus gallet e verr-zastum diwar ar c’hanennou koz hag an danevellou a zo bet miret gant henaourien ha gouizieien pobladou ha meuriadou Keltia. Breman e stagin da zibuna hiroc’h kudennad an divrôadegou, donedigez ha diazezidigez ar seiz strollad war aod ar Goularz hag e bro an Teir Stêr.\nAr Bagadou a zeuas eus ar vro-Wenn.\nEur boaz leun a furnez eo a reize an ermaeziadegou e-touez diskennidi Manos er vro-Wenn. Evel n’halle maga an douarou ma vevent warno nemet eun niver peuz-verr a dud hag a loened, bep bloaz, da zeiz kenta an nevez-amzer, en em zastume holl dreist-niver o faotred hag o merc’hed yaouank e frankizennou ar c’hoad. Eno, dirag ar roueed ha henaourien ar vrôad, e vezent unanet dre zimezi gand o c’herent. Goude-ze, an holl yaouankizou-ze, dibarzet dre an teurel-prenn , dibabet gand an doueed, en em ranne dre vagadou hag a zilenne o renerien. Gant pep bagad ez ae, en ounnered, kojened, ebeulien hag ein, al lodenn a zigoueze dezi a-ziwar pennou nevez-vet eus chatal Manos. Samma a raent war girri o doa stummet e-pad ar goanvan holl draou o doa ezomm, anezo evid eun darn binviou diwar o dourn o-unan, evid eun darn all traezou-envor profet d’ezo gant kerent ha keneiled. O kimiadi diouz an holl hag oc’h aspedi Teutâtis ma teuje ganto an dro da vad, e kemerent penn o hent, bagol, drant, her kenan gand o nerz, o yaouankiz, o flanedenn. Ragaroueziet war o hent gant nij an evned,\n↑ Diwar-benn talvoudegez an anoiou-ze, sellout D’Arbois, Noms gaulois.\n↑ An teurel-prenn gand ar Gelted, Rev. celt., 1881, p. 195 (iwerzoneg erannchur ; 1895, p. 313-4 (kerneveg teulel prenn, brezoneg prenndenn); 1913, p. 262 ; Annales de Bretagne, 1905, p. 350. Gand ar C’hermaned, Tacitus, Germ. 10. Gand ar Skuthed, Herodotos, IV, 67. Gand Italiaded an Hen-amzer (tollere sortes) Rev. de l’hist. des religions, 1909, II, p. 154.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_20&oldid=163616 »\nDernière modification le 7 Eos 2020, à 15:21\nKemmoù diwezhañ degaset d'ar bajenn-mañ d'an 7 Eos 2020, da 15:21.


Aber ha lennoù - Site officiel du Parc naturel régional d’Armorique\nAccueilWar-du ar ParkDoareoù liesseurt ar ParkAber ha lennoù\nPark natur rannvroel Arvorig a ginnig ivez gwelioù ledan kaer en Argoad.\nAber ar stêr Aon\nTraonienn ar stêr Aon a gas diouzh torosennadurioù Menez Are, Menez C’homm betek douaroù gounezet diazaz Kastellin. Dour ar stêr a c’hell bezañ dous pe sal, brudet he c’hildroioù hag he ribloù serzh goloet gant gwez.\nGwernioù Roskoneg a zo unan deus tachennoù bravañ ribloù ar stêr Aon. Ar pradennoù, poulloù-dour, korzegi a gav bod ha repu enno loened a bep seurt, en o zouez ar rouzegan-dour, ur golvaneg tremeniad en arvar da vont da get.\nLenn an Dreneg\nE tor Menez Are emañ lenn an Dreneg, lec’hiet war gumun Sizun (rummet kêr c’hlas) koulz ha war gumun Kommanna. Ribloù al lenn a zo gwell d’ar familhoù ha d’ar valeerien ha d’ar sporterien. Ar bourmenerien a c’hell mont gant ur wenodenn evit ober tro al lenn a ra 7 km. Div draezhenn kempennet evit an dudi a zo war ar ribloù, bevennet gant takadoù douar plantet gant gwez ha leton, aes evit piknikañ ha c’hoari. Pesketaet e vez ivez war al lenn.\nMirlenn Brenniliz a zo bet savet etre 1929 ha 1936 e geunioù ar Yeun Elez. Maget eo ar yeunioù gant ar richer Elez hag ar gwazhioù Roudouhir ha Stêr Red. Avanked ‘zo bet degaset er bloavezhioù 70 hag o deus graet o ludu eno.\nTaouarc’hegoù ar Yeun Elez a zo lec’hioù lec’h ma dremene mojennoù diwar-benn ar marv hag an Akou.\nAr valeerien a gav brav bale tro-war-dro hag ar besketaerien entanet a deu da besketa dluzed ‘barzh ar mirlenn.\nAr sportoù amzer vak war zour\nBez’ e c’heller implij ar stêrioù hag al lennoù evit sportoù dour a bep seurt. Mirlenn an Dreneg a zo aes tañva warnañ ar plankennoù-dre-roeñv, ar c’haiak pe ar plankennoù dre lien pe mont war vag gant kreizenn bageal an Are a ginnig mont war garavelennoù, optimistoù ha katamaranoù.\nWar ar stêr Aon e c’heller mont war gaiakoù pe ganoeioù gant ho familh pe ho mignoned. Tu ‘zo deoc’h ivez mont war bedaloioù pe barkoù ‘benn arvestiñ an dremmvroioù hag ar gwelioù ledan kaer a zo a-hed ar stêr.


Pajenn:Morvan - Buez ar Zent, 1894.djvu/172 - Wikimammenn\nPajenn:Morvan - Buez ar Zent, 1894.djvu/172\n6 a Veurs\nsantez koletta, guerc’hez\nbeo. N’e devoa evit guele nemed ann douar pe eur plankenn. Enn deiz ne gaozee ouz den, hag enn noz e chome pell hag hirr da bedi. Aliez ive e iune divar bara ha dour, hag avechou zoken ne gemere tamm boued ebed nemed ar gommunion.\nTri pe bevar bloaz a ioa m’edo Koletta o ren ar vuez-se pa anavezaz oa galvet gant Doue da zigas d’he stad kenta Urs leanezed santez Klara, da lavaret eo, da lakaat heul adarre enn Urs-ma ar reolenn a ioa bet heuliet ennhan da genta. Mont a eure raktal da c’houlenn digant ar pab ar c’halloud a renke da gaout evit kement-se. Ar pab he digemeraz gant eur vadelez a dad, hag a roaz d’ezhi dioc’htu ar c’halloud a c’houlenne.\nHogen, ar Zantez e devoue kalz poan o kas al labour-ze da benn. Eur maread tud en em zavaz enn he enep, hag e meur a leac’h e oue great goab anezhi. Mes gant sikour gras Doue ne deuaz ket da fallgalouni, hag abarz ar fin e oue treac’h d’ann holl gontrolieziou.\n0 veza bet hanvet da zuperiorez jeneral euz a Urs santez Klara, Koletta a iea bep bloaz da ober eunn dro e kement kouent a ioa enn Urs-se. Eur blavez m’edo e Besanson, e varvaz eul leanez e kouent Poligni, hag al leanez-ma en em ziskouezaz dirazhi enn eur lavaret oa maro e stad fall abalamour m’e devoa nac’het pec’hejou grevuz ouz he c’honfesour. « Mes, emezhi, va barnedigez zo bet appellet var reked ar Verc’hez, ha brema me ho ped d’en em zervichout euz ar c’halloud vraz oc’h euz dirak Doue evit miret ouzinn da veza daonet.» Koletta a gemennaz raktal da zuperiorez Poligni chom heb ober ann enterramant ken na erruje eno he-unan. Erruout a reaz a benn ann trede deiz dioc’h ann abardaez ; ar c’horf a ioa dija enn he arched, mes re zivezad oa evit ober ann enterramant enn devez-ze.\nAr Zantez a dremenaz ann noz holl o pedi. Antronoz-vintin e teujot da c’houlenn diganthi petra ioa da ober, hag hi a respountaz : « — Lavaret ann offis hervez ar c’hustumm. » Mont a reaz he-unan d’ar c’heur gant al leanezed all. Mes, pa oue echu ann offis, e tiskennaz ouz ar balustrou, hag e roaz urs da dostaat ann arched a ioa\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/172&oldid=137351 »


Pajenn:Instructioneu santel ar er gurionnéeu principal ag er religion, 1790.djvu/114 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/114\nbéd-men. Doué en dès permettét ma vezai diæz difforh, ahoël é certæn treu, er péhet veniel doh er péhet marvel, eit ma vezèmb bet gùel ar hur goard doh peb-sort péhet. Mar carét enta en Eutru-Doué, hui e zeli quêntoh merhuel eit en offancein é mod erbet. A pe gouéhét én ur faute-benac, groeit bean un Act a Gontrition ; queméret ur bénigèn jaugeabl eit hum bunissein a nehi, hac eit mirèt a gouéh én un aral. Ma ne rét cas ag er péhet veniel, ean hou conduyou d’er péhet marvel, ha d’er marhue éternel. En hani e gar Doué, é-mé er Scritur, ne zispris nitra, eit pligein dehou parfætemant.\nBOut-ç’ou calz a dreu ne ouyamb quet, ha n’en domb quet obligét d’ou goud ; rac-ce ne vehèmb quet rescondabl a nebai dirac Doué. Mæs bout-ç’ou ehue e eèllamb hac e zeliamb goud, hac ag er-ré-ze é homb rescondabl. Mar dai dré hur faute ne ouiamb quet er péh e eèllamb hac e zeliamb goud, n’en domb quet exant a béhet quel liès gùéh ma hroamb dré en ignorance-ze un dra-benac inemp de Lezèn Doué, pé de hani en Ilis. Mar dai quêstion ag un dra diæz eid-omb de zésquein, hun ignorance e ziminu er péhet : mæs mar dai quêstion ag un dra hur bezai eèllét forh æz désquein, hun ignorance é léh bihannad er faute, hé\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/114&oldid=128642 »


D’an 21 a viz meurzh e krogo an niveradeg e Iwerzhon an Norzh. Betek-henn, n »halle ket respont an dud en ulster-skoteg. Ar wech-mañ e c’hello diskennidi skosiz an douaroù izel respont en o yezh hag ouzhpenn-se eo bet troet an teuliadoù displeg e 17 yezh, yezhoù an enbroidi en o zouez, anat deoc’h, met ivez an ulster-skoteg.\nUn niveradeg en-linenn e vo. An hini kentañ mod-se. Er C’hwec’h kontelezh e vez goulennet o identelezh vroadel gant an dud. Moaien vo da respont « Ulster-skotad » d’an neb a venno. Evel just e vo goulennet gant an dud rezisaat o relijion, pezh a ziskouezo splann penaos emañ poblañs ar C’hwec’h Kontelezh hiziv. Ne vo ket embannet an disoc’hoù a-raok diskar-amzer 2022.\nCrédit photo : https://petermoloneycollection.wordpress.com/2005/01/09/4000-years-of-ulster-scots/\nPL44 05/03/2021 11:02\tAt\t11 h 02 min\nUlster-skoteg n’eo ket ur yezh keltieg dreist-holl. En Ulster (Ulaidh) ha Bro-Skos, un tammig evel gallaoueg eo, a gav din.


Pajenn:Perrot - Bue ar Zent.djvu/422 - Wikimammenn\nPajenn:Perrot - Bue ar Zent.djvu/422\nSeizvet devez a Vezeven\nAr brotestanted a glaske diskar ar greden ’barz prezanz Jezuz-Krist en sakramnant an ôter. Evit enebi oute, menec’h sant Beneat Faverney o devoa digaset ar c’hiz d’ober bep bla, gant goueliou ar Pantekost, daou-ugent heur adorasion en o abati, hag an induljansou kaer en devoa roët Klemant VIII d’ar re a veze enne, a rê d’ar bardonerien diredek niverus.\nD’ar 24 a viz mae 1608, derc’hent gouel ar Pantekost, ar Zakramant, meulet ra vezo, a oe expozet, evel bep bla, en iliz an abati.\nAr venec’h o devoa laket, d’ober ar repozouer, an treo kaeran o devoa kavet en tïe ar bourk ; harpet oa gante ouz ar c’hrilh a zispartie ar c’heur diouz bali greiz an iliz ; laket o devoa warnezan eun ostansouer bihan, gant diou hosti konsakret ebarz, evit ma vije gwelet skeuden Jezuz-Krist diouz an daou du d’an ostansouer.\nAn noz etre ar zadorn hag ar zul hag ar zul pen-da-ben a dremenas brao bras ; an iliz a oa leun gant an dud o pardonan. Da zek heur noz, e oa c’hoaz adoratourien ; da unnek heur, o vezan ne oa den ebet ken, ar zakrist, an tad Garnier, brevet gant ar skuizder, a yeas d’ober eur gourvez, goude bezan alumet goulou ha daou gleuzeur leun a eol dirak ar Zakramant meulet ra vezo.\nEur strink tan, da gredi eo, a gouezas neuze war ar mezer tano a c’holoë an ôter hag a lakas an tân-gwall er repozouer.\nDa ziv heur hanter, pa deuas an tad Garnier d’an iliz, e oe strafuilhet holl o welet ar moged a oa enni. Gervel a reas d’ar red e genvreudeur hag an amezeien dostan. P’en em gavjont, o brasan mall a oe klask an ostansouer hag an hostiou santel a oa ennan. Gant ar moged hag an tân n’o gweljont ket dustu ; eur pôtrig trizek vla eo o gwelas\n↑ Ar gouel-man a ve grêt bep bla da Lun ar Pantekost. — Faverney zo eur barouz eus eskopti Bezanson.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/422&oldid=140692 »


Faunus, pe Faunus Lupercus, a oa doue kornek ar maezioù e mojennoù Roma an Henamzer, heñvelekaet ouzh Pan tud Hellaz (gant kemmadur p/f), hag unan eus ar re goshañ, an di indigetes.\nFaunus Barberini, e München\nAddelwenn eus Faunus o tañsal, dirak Casa del Fauno e Pompei.\nMab e oa da Picus, mab-bihan da Saturnus, ha tad da Latinus, roue al Latined, a oa mab d'e wreg Fauna), pa zegouezhas Eneas en Italia. Hervez skridoù zo avat e oa mab da Saturnus ha Kirke.\nDoue ar maezioù e oa Faunus, pa oa Silvanus doue ar c'hoadoù. Diwaller ar chatal e oa Faunus dreist-holl, ha reiñ a rae dezho frouezhusted, neuze e veze graet « Inuus » anezhañ, o diwall a rae diouzh ar di, ha se zo kaoz e veze graet « Lupercus » anezhañ (eus Lupus: « bleiz ») neuze.\nGouest e oa da gas gwallhunvreoù d'an dud, hag Incubis (« gwallhunvre » a veze graet anezhañ ivez).\n3 Eus Faunus d'ar faoned\n4 Eus Faubus da Valentin\nUn diouganer e oa ivez, hag en noz e kleved anezhañ oc'h embann orakloù. Se zo kaoz e veze graet Fatuus (an Diouganer) anezhañ ivez. E ziouganoù a deue en hunvre hag ar mouezhioù kevrinus a gleved er c'hoadoù pe bodoù nevet: ur c'hoad nevet a oa nepell diouzh Tibure hag unan all war ar menez Aventin.\nEn enor dezhañ e veze lidet al Lupercales, d'ar 15 a viz C'hwevrer. En deiz-se e veze daouzek luperques, beleien Faunus, oc'h aberzhiñ ur bouc'h d'o doue e mougev Lupercal (e harz ar Menez Palatin) ma oa bet maget Romulus ha Remus gant ar vleizez. Neuze, gwisket gant kroc'hen ur bouc'h en-dro d'o dargreiz, ez aent da redek dre gêr Roma. Gant lêrennoù eus ur bouc'hken e skourjezent ar maouezed a-benn o frouezhusaat.\nEus Faunus d'ar faonedAozañ\nAr faoned eo mibien Faunus, a zo bet heñvelekaet ouzh satired Hellaz.\nEus Faubus da ValentinAozañ\nEn 496 e voe berzet al lid pagan-se gant ar pab Gelasius Iañ. E-lec'h se e tibabas Valentin Terni evel sant paeron an amourouzien ha danvez priedoù hag ec'h embannas e vefe enoret ganto d'ar 14 a viz C'hwevrer, a oa deiz gouel ar sant dija.\nFaunus ha nimfenn\nPál Szinyei Merse, 1867\nAdtapet diwar « https://br.wikipedia.org/w/index.php?title=Faunus&oldid=1984977 »\nKemm diwezhañ d'an 6 Ebr 2022 da 13:41\nKemmoù diwezhañ degaset d'ar bajenn-mañ d'an 6 Ebr 2022, da 13:41.